
PREDGOVOR 


Šahdo Bošnjak - čovek iz kojeg govori dete i dete koje 
posmatra svet drugačijim pogledom 


| Sam naslov ove moje recenzije već uveliko 
| nam može reći ko je Šahdo Bošnjak. To je pisac, 
u ovom slučaju dečiji pesnik, iz čije duše i tela 
| sad već odraslog čoveka progovara mali dečak, 
koji posmatra svet oko sebe posve drugačije 
od većine drugih ljudi. Razlog je talent pesnika 
umetnika, ali i naročiti doživljaj života i sveta 
kojega on vidi oko sebe. Svoje detinjstvo živeo 
/| je nakon Drugog svetskog rata, kad je vladala 
SUZANA RUDIĆ velika neimaština, bolje reći beda. Današnje 
pjesnikinja generacije dece žive u izobilju materijalnih 
dobara i u nesumnjivom komforu i teško da 

mogu pojmiti u kakvim uslovima su odrastala tadašnja deca, 
među njima i pisac Bošnjak. Deca su tada bila više gladna negoli 
sita, više gola i bosa nego odevena i obuvena, mnoga su imala 
radne obaveze, tj. pomaganje starijjma oko raznih poslova, 
naročito ako su živela na selu. Odnos prema starijima bio je 
sasma drugačiji. Deca su osećala strah i stid od roditelja, učitelja, 
veroučitelja pa i komšija, rođaka i uopće od starijih osoba. Pesnik 
je imao veoma senzibilnu dušu koja je poput sunđera upijala 
različite manifestacije tadašnjeg života i sveta i to pohranjivala, 
kao u kakvu seharu, u vidu sličica, ili ocaza sećanja. On zate sličice 
kaže da ne moraju imati naročitu književnoumetničku vrednost, 
ali njemu mnogo znače, vrednije su mu od Zlata; pa ako se svide 
još nekome, to će ga dodatno činiti sretnijim. Te sličice-sećanja 
pretežno su socijalnog karaktera, jer je takav bio i piščev život, u 
siromaštvu, mukotrpan i veoma naporan. Ali one se s njegovim 
životnim iskustvom pretvaraju u stihove prilično ilustrativne, 

iskazane jednostavnim, deci prilagodljivim jezikom, s priličnom 
dozom humora i pouke. Pesme pretežno socijalnog karaktera 
svrstane su u I. ciklus pod naslovom: Sličice iz mog djetinjstva. 
U njima pesnik iznosi lične impresije o svojim doživljajima, 
impresije o svome mukotrpnom životu. U njima je naročito 
naglašen i sukob sa strogim ocem, koji jest bio neumjereno strog, 
ali koji je želio i da decu vaspita na strogim moralnim principima. 
Glavni njegov moralni princip bio je - da čovek kroz život moraići 
čist, neukaljanog obraza. Samo takav čovek dostojan je ljudskog 
života i svega onoga što ga i čini čovekom. Zato je i Bošnjakova 
poezija takva: nevina, čista, kao što je i dečija duša, neisprljana 
moralnim peksinlukom, kakvim su inače zatrovane duše većine 
odraslih osoba. S druge strane, pesnik poštuje onu žrtvu koju 
je majka podnosila, brinući o njemu i celoj porodici. Zato on u 
svojim pesmama oseća neizmernu ljubav i zahvalnost prema 
majci. Tako je i u pesmi Bajka: 


"Moje siromašno djetinjstvo 

moja je raskošna bajka 

u kojoj su, naravno, osim mene još 
moj strogi otac 

i moja dobra majka..." 


Tegobnost dečijeg života iznio je u brojnim pesmama, kao što 
su Prvi put, Niko i ništa, Ožiljak, Gaće i mnogim drugim. Zoran 
primer za to je i pesma Iluzije: 


%.1 dok kravice mirno pasu 

na livadi, mi od blata i kamenja 
zidamo naše kućice, kućice iluzije, 
slične našim životima kasnije." 


II. ciklus se zove: Sličice o djetinjstvu i prikazuje život i 

odrastanje čitavih tadašnjih generacija dece, s nekim zajedničkim 
karakteristikama i problemima, kao u pesmi Sašine muke: 


"Opet si mi, sine, zaturio sat, 
a tati se tako na posao žuri. 
Povuče tata Sašu za uho, 
zalupi vrata i onda odjuri..." 


Ili u pesmi Prva jedinica: 


" .1 dok Mišu savjest peče, 
učitelj mu glasno reče: 

"Ti si, Mišo, mnogo vrijedan 
i zato ti evo - jedan!'" 


Mnogo je tu lepih i zanimljivih pesama kao što su Kad bi 
djeca imala planetu. U njoj se peva o tome kako bi deca pametno 
i humano uredila ovaj naš svet, naravno, kad bi se njih nešto 
pitalo. U pesmi Dva puta pesnik razmatra ustvari dva načina 
vaspitanja dece i omladine. Jer će deca postati ili: dobri ili loši 
ljudi. Trećeg puta jednostavno nema. Kakvi će ljudi postati, 
zavisi od njihovog sveukupnog odgoja. Pesnik na početku pesme 
kaže: 

" Pred tobom je život znaj, drago dijete; 

mnoge scile i haribde čekaju, prijete. 

Čeka te raskrsnica, dva nepoznata puta, 

samo jedan je pravi, drugim se Zaluta..." 


III. ciklus Bošnjakove poezije sadrži pesme o prirodi pa 
se tako i zove: Sličice o prirodi. Tu je mnoštvo divnih pesama o 
lepoti prirode i njenom značaju za ljude. Šahdo Bošnjak je sin 
prirode, priroda je njegova majka. U pesmama koje su smeštene 
u ciklus vezan za prirodu, on juri kroz potoke, trči putevima svog 
zavičaja i kroz voćnjake. Biva istovremeno potok i vetar koji 

pomaže deci da pokrenu vetrenjače njihove mašte. Osvetljava 
sličice prolećnim zracima Sunca koji se probijaju kroz grane 
drveća, na kojima je ostao još poneki trag hladne zime, obučene 
u belo, i darovite jeseni. Njegove pesme postaju suncokreti koji 
prate put Sunca, deci namamljuju osmehe i šalju pouku šta je to 
istinska sreća i snaga. Uči ih da vole prirodu i da je čuvaju, samim 
time postaće bolji ljudi. Uči ih ljubavi, prijateljstvu, solidarnosti. 
Pesme o prirodi su pune sunca i topline, pune zvukova i života, 
pune pesme i iskrene radosti, one su oda detinjstvu i životu. 
Tako je gotovo u svim pesmama ovog ciklusa pa i u pesmi Ljeto: 


"Veseo sam: 

kad sve cvrkuće, cvrči, zriče, 
zviždi, pišti, grakće, guče, klikće, 
kriči, bruji, huji, grmi, sijeva, 
kad se sve živo u prirodi veseli 
i, slaveći ljeto, igra, pjeva, 

a srce u grudima raste od miline 
i postaje veliko kao bundeva. 


IV. ciklus posvećen je životinjama i nosi naziv Sličice o 
životinjama. Od mačka Triše i miša kojeg ne ume da ulovi pesnik 
pravi ilustraciju sasvim jednog novog Toma i Džerija. Ipak, pod 
slučajnim okolnostima Triša, za razliku od Toma, uspeva da ulovi 
miša. Vidljivo je kako Šahdo uspeva da uhvati karakter životinja 
u svojim pesmama o životinjama: da prikaže brzinu kod zeca i 
veverice, da ih deca vide onakve kakvi jesu. Njegove pesme o 
životinjama imaju i elemente koji su prisutni i u basnama. Poneke 
osobine bismo mogli pripisati ljudima, recimo: zabrinutost 
jedne patke, u pesmi Neposlušno pače, i pačetova neposlušnost, 
koja će se kasnije pretvoriti u tugu. Takođe, uočava se razlika u 
karakterima između životinja kroz njihov dijalog o tome kome 
je najteže raditi. U pitanju su mlada kokoška, krava, mačka 
i glista. Svaka životinja se žali i hvali time šta i kako radi, dok 

jedino glista skromno ćutii svojim stomačićem vredno obrađuje 


zemlju. Očito je prisustvo na jednoj strani hvalisavosti, a na 
drugoj skromnosti: 


=. Hajdemo kući", veli mačak, 
"pada kiša. 

Najteže je, priznat ćete, 
ulovit' miša!" 


Na te riječi ispod lista nasmija se 
glista mala. 

Upravo je polje zemlje stomačićem 
preorala. 


I konačno, V. ciklus zove se: Sličice o ljubavi, čistoj sredini 
i koječemu. Ovaj ciklus sadrži u većini dečiju ljubavnu poeziju, 
ali i pesme posvećene čistoj sredini, kao i poneku pesmu koja 
obuhvaća i druge teme. U ovom ciklusu Šahdo Bošnjak peva o 
prvim ljubavima i, napose, o đačkim ljubavima. Te dečije ljubavi 
su neobične, iznenadne, tajanstvene i neizbrisive u sećanju. 
Jedna od tih ljubavnih pesama je i pesma o prelepoj Melisi, u 
koju se dečak iz pesme Zaljubio do ušiju: 


"Moja razredna drugarica 

u školi je najljepša curica; 
ima okice božanstvene, plave 
i duge smeđe pletenice 
ispletene oko anđeoske glave. 


Neodoljiva ljepotica, također, 
veliku i toplu dušu ima; 

bit će moja — po cijenu Života 
- kažem to otvoreno svima!.." 


U pesmi Moć ljubavi za pesnika ljubav ima čudesnu moć. 
Spaja nespojivo i uklanja svako zlo. Ona je most. Razume i prašta, 
jača je od svake vojske. Budi upornost kod slabih, ispunjava želje 
koje se kriju duboko u našim srcima i, što je najvažnije — nudi 
nadu i pomirenje. "Recite mi: ko još može to?" Samo prijateljska, 
retka, prava i iskrena ljubav, zajedno sa roditeljskom ljubavi i 
pažnjom. 


Ljubav ima nevjerovatno čudesnu moć: 
ona može više od svih vojski svijeta, 
ona može svjetlom da otjera tamnu noć 
i u pustinji da poteče bistra voda, 

usred zime livada cvijećem da cvjeta, 

a nepokretan čovjek može da prohoda. 


Ljubav ima nevjerovatno čudesnu moć: 
da miri i najljuće neprijatelje, 

da ispunjava najskrivenije Želje, 

da velikodušno prašta učinjeno zlo. 
Recite mi: ko još na svijetu može to? 


Ovo je, slobodno se može reći, čarobna zbirka pesama o 
životu u detinjstvu jednog deteta (pesnika), ali i detinjstvu čitave 
njegove generacije. Pesme oslikavaju i ilustruju rečima ne samo 


ljubavi; snažno su naslikana unutarnja osećanja i proživljavanja 
kroz dečiju psihu: ljubav, čežnja, strah, nada, stid, tuga, ponos, 
radost i druga. U ovoj zbirci su i pesnikovi nestašluci, jer ni on 
nije bio bezgrešan, zatim težnja da što prije odraste i osjeti život 
odraslih, ali i kasnije kajanje, na neki način, što je porastao i tako 
spoznao istinsku gorčinu života odraslih. 

Na kraju bih citirala poznatog dečijeg pesnika Kasima De- 
rakovića, koji je jednom davno, čim se Bošnjak pojavio na našem 
književnom nebu, rekao za Bošnjakovu dečiju poeziju: 

" Pravo je osvježenje izdanje zbirke pjesama za djecu 
Šahde Bošnjaka, pod maštovitim i raspjevanim naslovom 
Cvrčanka, koja ovom pjesniku, iako se pojavljuje prvi put, 
otvara široko vrata u dječiju poeziju u bosanskohercegovačkim 
prostorima. A oprema, likovna i grafička, za šta su zaslužni slikari 
Izet Jašić i Mustafa Bešlagić Mućo, može slobodno konkurisati 
velikim izdavačima. Na ovakvom potezu, izboru pravog pjesnika 
i slikara, koji tvore ovu knjigu, treba čestitati izdavaču. Ovo je 
ujedno i put da se nađu prave vrijednosti, da se ne kaska (kad se 
većima mogućnosti i snage) na periferiji. Zbirka Šahde Bošnjaka 
je raspjevana, sva od zvukova, blagodat za sluh i pamćenje, tako 
da vjerujem da će naći iskren pristup djeci." 

Objavljeno u Glasu komuna, u Doboju 20. marta 1990. 

godine. 
I Naravno da ovu divnu zbirku pesama za decu pesnika 
Šahde Bošnjaka svesrdno preporučujem i brojnim čitaocima, a 
i izdavačkim kućama. Sigurna sam da će ona obogatiti svojom 
lepotom i značajem celu bosanskohercegovačku književnost za 
decu, i ne samo bosanskohercegovačku već i mnogo šire. 

I CIKLUS 


SLIČICE IZ MOG DJETINJSTVA 


Umjesto predgovora: 


STARMALO ODRASLO DIJETE 


Dok sam bio dijete, 

trudio sam se da u svemu 
oponašam odrasle. 

Zato su me zvali - Starmali. 


Sad, kad sam odrastao, 
uživam dok oponašam djecu 
pa me Zovu — Odraslo Dijete. 


Kad bolje promislim, 
ja sam, zapravo, uvijek bio 
— Starmalo Odraslo Dijete. 

SLIČICA 1. 
BAJKA 


Moje siromašno djetinjstvo 
— moja je raskošna bajka, 

u kojoj su glavni junaci, 
osim mene, naravno, još: 
moj strogi otac 

i moja dobra majka. 


Sporednim likovima 

ne zna se ni broja. 

Tu su: hodža i učitelj, 

pa bosanski kralj sevdaha 
i partizanski maršal, 

pa brazilski kralj fudbala 

i argentinski revolucionar, 
pa američki predsjednik 

i španski general, 

pa krava Dikulja i kobila Zeka 
i na kraju djed i baka moja. 


Otac je igrao vuka 

i toj ulozi ništa ne fali. 
A hodža, učitelj i ostali: 
ko zmaj, ko aždaha, 
ko vampir, ko vještica; 
dok je, bez sumnje, 
majka uvijek bila 

— moja dobra vila, 

vila zaštitnica. 

No, junak jedan, 

kao isklesan iz stijene, 
najviše je očarao mene. 
Dugokos, stasit a hrabar, 
uvijek u šarenom ruhu, 
rado bi i život dao 

za istinu, pravdu i slobodu. 
Nšoši sestru je imao, 
Inčučuna otac mu se Zvao. 
Old Šeterhend prijatelj mu bio, 
a on poglavica apačkom narodu. 
U knjizi i na filmu, 

kad god je trebalo, bio je tu, 

moj idol i moj uzor 

- nezamjenljivi Vinetu. 


Djetinjstvo je davno prošlo, 
pozno doba života došlo. 
Sa scene su otišli mnogi 
loši junaci i oni dobri. 
Otišao otac, otišla majka, 
još samo ja da odem 

— pa da, konačno, završi 
ova, produžena, bajka. A 


SLIČICA 2. 
KLOVN 


Otac me za ruku poveo 
prvi put na vašar. 


A na vašaru mnogo svijeta, 

veliki cirkuski šator 

i ispred šatora — klovn kepec, 

lica išaranog drečavim bojama, 
poput uskršnjeg jajeta. 

Pljeskao je ručicama 

i neprestano ponavljao: 

"Navali, narode, ulaz dvije banke!.." 


No, kepecu priđe visok čovjek 

u crnom odijelu, bijeloj košulji, 
s mašnom i crnim cilindrom na glavi, 
opali mu dvije pljuske, 

na svaki obraz po jednu, 

i ljutito progovori: 

"Nisam li ti rekao 

da je ulaz samo banka?!" 
Klovnu udariše suze niz lice 

i on sjetnim glasom stade vikati: 
"Navali, narode, ulaz banka, 
samo jedna banka!.." 


Ne znam dali je gazda 

stvarno tada išamarao svog klovna, 
ili je to bila samo gluma, 

ali meni je život poslije 

sve više sličio cirkuskom šatoru, 

a ja sam sebi 

na ispljuskanog, poniženog i tužnog 
malog klovna. 

SLIČICA 3. 
ILUZIJE 


Poslije ljetne kiše 

miriše zemlja od isparenja, 
tamni oblaci povlače se nebom 
ispred sunca; 
onda: tri čarolije, 

tri šarena luka, 

tri gotovo nadstvarne duge, 
kao dječiji snovi o životu; 

i dok kravice mirno pasu 
na strništu, 

s rođakom zidam kućice 

od blata i kamenja, 

kućice - iluzije, 

slične našim životima 
kasnije. 

SLIČICA 4. 
RULET 


Bio je vašar. Čuveni tešanjski vašar. U džepu sam čvrsto 
stiskao dvije banke, što mi ih na polasku dao otac. 

Pa ipak sam zaigrao rulet — prvi rulet u mom Životu. 
U početku sam samo dobijao, da su se svi čudili, i gledali me 
zadivljeno. Neki su me pitali da igramo zajedno, da se klade na 
moj broj. Pristao sam — i kola su krenula nizbrdo. Počeo sam 
gubiti dok nisam izgubio sve, i očeve dvije banke - zbog čega 
sam bio neizmjerno tužan. 

Poslije sam se često sjećao tog događaja i nalazio - kako 
je rulet sličan životu. Nerijetko, i u jednom i u drugom presudna 
je sreća, čista sreća. 

SLIČICA 5. 
OŽILJAK 


Penjem se na vrljike, 
pokušavam uzjahati Sokola, 

a Soko je slijep konj, 

koji se spotače, 

pritiskajući me svom težinom 
uz oštricu vrljike. 

Šiljati vršak, poput noža, 

zari se u dječija mršava leđa, 

i zaora duboku krvavu brazdu. 


Na taj događaj 

i danas me podsjeća 
ružan ožiljak, 

jedan od prvih ožiljaka 
što mi ga, kao pečat, 
utisnuo život. 

SLIČICA 6. 
PRVI PUT 


Zaveden dječijom radoznalošću 
učinih nepromišljen gest: 
ukradoh od oca tri cigarete, 

tri "drave tarabuše", 

i pođoh za govedima. 

Oblaci se spustiše nisko, 
rukama sam ih mogao dohvatiti. 


I dok je sipila 

jesenja magličasta kiša, 

a na pustoj poljani, 

u osamljenoj šupljoj vrbi, 
veselo pucketala vatra 
na kojoj sam pokušavao Zagrijati 
promrzle prste, 

triput sam udahnuo 

dim cigarete, 

i triput se zakašljao 

do suza. 


Prvi put sam kušao nešto 
iz svijeta odraslih, 

i prvi put shvatio 

kako je to Nešto 

- oporo i gorko. 

SLIČICA 7. 
NIKO I NIŠTA 


Jureći za govedima, 
puštao sam s njima 
pamet na pašu, 

i odbijao 

brigu na veselje, 
maštajući kako ću, 
kad porastem, 
postati slavan fudbaler, 
ili slavan naučnik, 

ili slavan političar; 

a da ću postati slavan 
i nenadmašan pisac, 
bila je gotova stvar. 


Uglavnom, postat ću veliko 
— Neko i Nešto! 


A nikad, pa ni u snu, 
pomislio nisam: 

da bih mogao postati veliko 
- Niko i Ništa! 

SLIČICA 8. 
LANE 


Tog maglovitog jesenskog jutra pošao sam s bratom u 
njivu da siječemo kupus i da ga skupljamo na gomile. 

A u njivi, u ograđenom ovčijem toru — lane, u potrazi 
za ispašom spustilo se iz šuma, zalutalo, pravo u zamku. Brat 
je zatvorio vratašca, a ja sam se divio umiljatoj životinji. Zatim 
smo je nudili raznim poslasticama: travom, svježim lišćem, 
kukuruzom, kupusom, repom. Ali, ona nije marila ni za čim. Srce 
u njenim toplim grudima čekićalo je ubrzano, i samo je nastojala 
da pobjegne u svoj svijet, u šumu, u slobodu. 

Sjećajući se kasnije tog događaja, pitao sam se: "A 
mi, imamo li mi gdje pobjeći, imamo li mi svoju šumu, svoju 
slobodu?!" 


SLIČICA 9. 
ODLUKA 


Ležimo na leđima 

s travkama u ustima 

jednog vrućeg i dosadnog 
ljetnog poslijepodneva 
pogleda uprtog u rašlje 

na vrhu krošnje 

gorostasnog cera, 
prikovanog za rub šumarka. 
"Da gore napravimo kućicu?" 
predloži rođak. 

'J da u njoj živimo, 

da se ne vraćamo porodicama?!" 
dodadobh ja. 


Prekinuti vezu sa svijetom, 
s ljudima, 
čvrsto odlučiše — djeca. 

SLIČICA 10. 
SAM 


U mom djetinjstvu, 

mojoj plavoj pučini, 

bio je jedan veliki čovjek: 

moj brod i moj kompas, 

moj neprikosnoveni uUZOr; 

sinonim za borbu protiv Zla, 

sinonim za pravdu, sinonim za istinu, 
sinonim za nadu i za svjetlo. 


Njegovim potonućem, 
potonuo je i moj brod, 
i moj kompas, i moja nada. 


Ostao sam sam na pučini; 


što mi je drugo? 
- nego potonuti! 

SLIČICA 11. 
PROKLINJANJE 


Otac me zbog nečega 

silno naljutio, 

a onda naredio 

da odvedem Zeku na potok, 
da je napojim. 

Odbio sam prkosno 

pa mu nije preostalo drugo 
već da je zajaše i pođe sam. 
A Zeka je hirovita, 

stala se džilitati 

i najzad je uspjela 

da ga zbaci. 


Pad je bio težak i bolan 
da je otac počeo glasno 
proklinjati; 

ne znam samo koga više: 
Zeku, mene ili - 

svoj tegobni seljački život. 

SLIČICA 12. 
GAĆE 


Majka bi govorila 

— lugave, 

a bile su to, zapravo, 
prostrane, 

barem dva-tri broja veće 
nego što bi trebalo, 
prljave, 

na mjestima zakrpane, 
gdjegdje i nezakrpane, 
majka bi opet kazala 

- troljave, 

sive, kratke gaće. 


Omahivale su oko mene 

— nalik vreći, 

i bile naizgled 

tako ružne, 

a toliko lijepoga sam u njima 
— proživio, 

ijoš više 

— prosanjao. 

SLIČICA 13. 
ČUĐENJE 


Kao dječarac stajao sam 

i zgranuto posmatrao 

kako se tuku dva naša komšije, 
dva brata rođena, 

i to zbog međe! 

Naizmjenično, bratski 
razmjenjivali su žestoke šamare, 
sve dok jedan nije 

pograbio kamen, 

a drugi poguren, 

pokrivajući rukama glavu, 
nadao u bježaniju. 


Tad sam se tome 
neizmjerno čudio. 


A danas, danas ne vjerujem 
da na svijetu postoji 

takvo čudo, 

koje bi me moglo 

začuditi. 

SLIČICA 14. 
DALEKO, A BLIZU 


U djetinjstvu sam 

često slušao ljude 

koji bi govorili: 

"Zaratilo na Bliskom istoku!" 
Otac bi lakonski kazao: 
"Daleko je to od nas." 

"Zaratilo u Africi!" 

On bi se nasmiješio 

i odgovorio: 

"Daleko je to od nas." 

"Zaratilo u Latinskoj Americi!" 
On bi opet odmahnuo rukom 

i bezbrižno ponavljao: 

"Hvala Bogu, daleko je to od nas.' 


Dugo sam dijelio mišljenje 
sa svojim ocem, 

ali kad se desio 

ovaj posljednji rat u Bosni, 
najzad sam shvatio: 

ništa nije tako daleko 

- ada ne bi bilo 

tako blizu! 

SLIČICA 15. 
TELEVIZOR 


U naše selo 
tek je stigla struja 
- i prvi televizor. 


Svi su s uzbuđenjem 
govorili o tome, 

i žurili da vide 

- to čudo. 

Potrčao sam i ja; 

ali za mene 

to je bio susret 

s novim i nepoznatim svijetom, 
koji, u suštini, 

nikad neću prihvatiti 
— kao svoj. 

SLIČICA 16. 
SOKAČE 


Sokače jedno 

u mahali mojoj, 
kaldrmisano; 

nekad u travu zaraslo, 
nekad blatom prošarano, 
a ponekad, opet, 

od suše ispucalo. 


Sokačetom mojim 
živina luta, 

pokisla, pokunjena; 
goveda sita, svejedno, 
gladna il' žedna, 
obadom najurena; 
sokačetom mojim 
košulje prolaze, 
seljačke, oznojene; 
pa onda žene, žene 
starinski odjevene; 
i oči djevojačke, 

ko jezero duboke, 
ko smaragd zelene, 
snene, snene. 


Sokačetom mojim 
odavno već 
prolaze samo 

- uspomene. 

SLIČICA 17. 
STID 


Završili smo četvrti razred, ijasam nastavio daposuđujem 
knjige iz školske biblioteke, od našeg učitelja. 

Jednom mi je posudio svoje knjige: Vinetu I, II i III dio, 
od njemačkog pisca Karla Maja. Dok sam ih čitao, mlađa sestrica 
pocijepala je nekoliko stranica, a ja sam se osjećao jadnije od 
glavnog junaka iz Andrićeve pripovijetke Knjiga. Vratio sam 
knjigu, a učitelj nije primijetio štetu, i ja sam prestao od njega 
posuđivati knjige, a izbjegavao sam i slučajne susrete s njim. 
Pošto je najzad otkrio da su knjige oštećene, učitelj je poručio 
da se ne ljuti na me i da slobodno dođem po nove knjige. No, stid 
je bio jači od žeđi za čitanjem — da sam odlučio zauvijek prestati 
posjećivati školsku biblioteku i našeg učitelja. 

Kasnije sam pročitao mnoge knjige, ali nijedna me se nije 
dojmila kao, onda, Vinetu I, ILi III dio. 

SLIČICA 18. 
RAZOČARENJE 


Učitelj nas poveo 

u obližnju varoš 

da gledamo prvi film 
u našem životu. 


Uzbuđenju i radosti 

nigdje kraja; 

a onda javiše: 

poginuo američki predsjednik! 
I kinopredstava je odgođena. 


Vraćajući se kući, 

neopisivo razočarani, 

pitali smo se, dječije naivno: 
Zar predsjednik 

te daleke i nepoznate zemlje 
nije mogao pričekati 

s pogibijom 

barem još jedan dan?! 


IZA = 


SLIČICA 19. 
SULEJMAN VELIČANSTVENI 


U obližnjoj varoši 

bila je proslava Prvog maja 

i tim povodom kinopredstava: 
Sulejman Veličanstveni, 

prvi film koji sam gledao. 

Još se živo sjećam 

nekih scena, a prošlo je 

tako mnogo vremena. 


Poslije će doći 

na stotine filmova, 

ali jedan je samo 
Sulejman Veličanstveni. 


SLIČICA 20. 
PRIVIĐANJE 


I dok su ljušćibe ljuštile kukuruz, 

mi smo se poleđuške izvalili u peruhu 
te netremice zurili 

u blještavo mjesečevo srebro, 

kao znatiželjni štenići, 

samo još nismo Zavijali kao oni. 


Tako smo na Mjesecu otkrili kolibu, 
pravu pravcatu kolibu, zatim more, 


planine, rijeku i napokon nebo, 
kako se plavi ponad Mjeseca. 
'A vidje li ti čovjeka 

kako iz avlije uđe u kolibu?!" 
pita me uzbuđeno rođak. 


U tom trenu i ja bih se smio zakleti 
da sam ga vidio kako netom prije uđe 
u posrebrenu mjesečevu kućicu. 


I da sam vidio još mnogo, mnogo toga... 

SLIČICA 21. 
ROMANTIKA 


Otvorim prozorče i posmatram 

našu mjesečinom pozlaćenu bašču. 
Posrebrene voćke svile rodne grane 
do zemlje; kroz prozor uvlači se 
opojni miris ruža, 

neobično noćno natpjevavanje ptica 

i koncert žabljeg hora iz obližnje bare. 


Nijedan muzički koncert poslije 
nije na mene ostavio tako dubok utisak. 


Nakon te noći nikad mi nije bilo jasno: 


je li romantika u čovjeku, 
ili u onome što ga okružuje? 


- 40 - 


SLIČICA 22. 
LASTIŠ 


Čuvali smo goveda. 

Znatno stariji rođak 

pošalje me u trgovinu 

da nam kupim dva bombona 
s lastišima. 

Vraćajući se 

izgubim jedan lastiš. 

Tad rođak naredi 

da ga potražim. 


I, tražio sam, 

kao konac tanak lastiš, 
putem dugim pola kilometra. 
Bijaše to uzaludniji posao 

od traženja igle 

u plastu sijena. 


Šta mislite - 
da li sam ga našao? 

SLIČICA 23. 
LJETO POD TREŠNJOM 


Ležim u hladu 

ispod trešnje 

i snatrim, 

i udišem užaren zrak, 

a gore, skriven u krošnji, 
kao tat, proviruje, 
začikava me 

jedan sunčev trak. 


U sparušenoj glavi 
neke garave oči, 
prominu, 

na pšeničnom polju 
klas dozrijeva, puca, 
a na staroj jabuci 
neumoljivi djetlić 
dragocjeno vrijeme 
- kljuca li, kljuca! 


SLIČICA 24. 
TELEFON 


Ljeti smo spavali 

na stajskim tavanima. 

Na dva kraja kanafe 

vezali smo konzerve 

i tako napravili "telefon", 
Postavili smo ga na tavane 
udaljene jedva tridesetak metara. 


S rođakom sam se 
"izvanredno čuo", 

a mi smo se ponosili 
našim telefonom, 
hvaleći se pred svima 
svojim "izumom". 


- 44 - 


SLIČICA 25. 
FIJU, DŽIJU, CIJU, IJU 


Dok teški oblaci sunce kriju, 
sjeverac svira svoju 

ljutu rapsodiju: 

fiju!, fiju!, fiju! 


Dok ratari žurno pšenicu siju, 
vrapci zelenu granu sniju 

i jadikuju: 

džiju!, džiju!, džiju! 


Dok vjeverice krcate duplje griju, 
miševi povazdan složno 
podzemna spremišta riju: 

ciju!, ciju!, ciju! 


Dok prve pahulje zrakom viju, — — " 

ja pod noge stavljam ae 
skiju po skiju: Sta 
iju!, iju!, iju! Ee 

SLIČICA 26. 
MOJ OTAC 


Moj otac, 

brdo od mišića, 

moj otac, 

okupan kišom znoja, 
moj otac, moj otac 
čeličnog soja. 


Moj otac 

čekićem tišinu para, 

moj otac 

zvjezdanu prašinu stvara, 
moj otac, moj otac 

sa zvijezdama razgovara. 


Moj otac 

mijehom vatru raspiruje, 
moj otac 

jogunasto željezo smiruje, 
moj otac, moj otac 
sretniju budućnost kuje. 


Kovačn 
Sehmtec 


SLIČICA 27. 
MUJAGA 


Neobično duga sijeda brada, 
bijele bez-gaće, 

svijen štap u ruci 

i na leđima breme 

od stotinu ljeta 

prelomilo ga u pasu, 

čineći od njegovog tijela 
gotovo pravi ugao. 


Eto, takav Mujaga 
pojavio se jednog dana 
u našoj avliji; 

oslonjen o koš 

žučno je galamio 

na moju majku 

što mu naše koke 
prpaju njivu. 


Nekoliko dana poslije 
Mujagu su pokopali 

u kraju njegove njive, 

a naše su koke, kao uzinad, 
prpale humku 

na njegovom mezaru. 

SLIČICA 28. 
ŠAŠAVA DAMIRA 


U moj razred ide šašava Damira, 
vrcekava, čigrasta, nigdje nema mira. 


Kad je dječki jure, jezik im isplazi 
pa za inat nekog nožicom nagazi. 


Pakosno se smije, vrišti, viče, skače, 
stignu li je dječki, bogme i otplače. 


Stalno nešto brblja, nikom ne da mira 
časove ometa stođavo Damira. 


) 


Jednog dječka voli, o ljubavi trača, 
jezik joj je ubojit, vršica mača. 


Čas napravi repić vrh lijepe glave, 
čas u kikicama mašnice se plave. 


Ko nestašno lane, nigdje nema mira, 
sviju nas sekira šašava Damira. 

SLIČICA 29. 
ŠEVA I MUJEZIN 


Iz usnulog polja zrela žita 
uzletje ptica ponosita 

pa započe svoj kružni let, 
očaravajući nebeski balet. 


Sred plavkastozlatnih visina 
zapjeva nebeska balerina, 
slaveći ljeto i žarko sunce, 
sličeći gore na zlatno zrnce. 


Svoju nebesku ariju solo, 
pozdravljajući pjesmom sve uokolo, 
nebeska primadona izvodi, pjeva, 
ptica virtuoz, poljska ševa. 


A na munari mujezin mlad 
na šerefu izađe, ezan uči; 
mujezinov glas zvoni, huči, 
na podne-namaz poziva sad. 


Umilni ezan i ševina pjesma 
stopiše se skladno u jedan glas, 
u ovaj vreli podnevni čas, 

kao da u avliji žubori česma. 


Pa zastala na mobi djeva, 
misao je čudna golica, muči: 
ili mujezin ljepše ezan uči, 
ili ševa ljepše pjesmu pjeva?! 

SLIČICA 30. 
BILA MI JE SMIJEŠNA 


Imala je izbijeljeno lice, 

nalik sjajnom mjesecu, 

uokvireno crnim, svilenastim kovrdžama. 
Njena fatalna ljepota 

imala je okus otrova. 

Ko je vidi, 

otruje mu srce i život 

- vrelom nesanicom 

i ukletom željom da je ima. 


Bili smo četrnaestogodišnjaci 

- a onaje pričala o braku, 

djeci i sretnoj porodici 

- kao kakva prepredena usidjelica. 
Nisam je razumio, 

i samo sam se smijao, jer 

— bila mi je smiješna. 


Udala se u šesnaestoj, 

imala dva propala braka, 

a zatim je pošla u bijeli svijet 
i zametnula trag. 


Baš bih volio znati 
— gdje se nalazi, 
kako živi 

i da li je sretna. 

SLIČICA 31. 
AMIDŽA 


Moj bi — sad već rahmetli - amidža 
štokad običavao uzdahnuti: 

"Jah! Dever dunjaluk, pa to ti je..." 

I još kriknuti: 

"Dok se naša majčica planeta 

koji put vrne oko Sunca, 

leptir obleti oko šarenog cvijeta, 
iinsanu zeman dođe 

da nestane s ovog varljivog svijeta. 
Jah! Ko insan kleti, šta ćeš de?..." 

SLIČICA 32. 
ZAVIČAJ 


Zavičaj nije samo: 

bešika, kuća il' puki komad avlije; 
možda su mi radost, sreća 

i u avliji igre s vršnjacima 

mnogo značajnije 

i milije. 


Zavičaj nisu samo: 

braća i sestre, otac i majka; 
zavičaj su i njihove riječi, 

pune ljubavi i topline, 

zbog kojih mi je djetinjstvo bilo 
kao najljepša bajka. 


Zavičaj nije samo: 

krpa rodnog neba i okolna sela; 
zavičaj je mnogo više — 

igranke, rana ašikovanja, prve ljubavi 
i odlasci na sijela. 


Zavičaj nisu samo: 

rodna polja, rijeka 

i godine mladosti 

u rodnom mjestu provedene; 
zavičaj su, prije svega, iz zavičaja 
lijepe i drage uspomene 

u srcu zakopane 

i u svijet ponesene. 

SLIČICA 33. 
BOGATSTVO 


Katkad se probudim tužan 

i pogledam kroz zažaren prozor, 
a sunce mi dlanom miluje lice 

i prijateljski, toplo upita: 

"Jesi I' se naspavao, spavalice?" 


Na dvorištu me vesele vrapci, 
na svijetu najveće pričalice: 
dživ-dživ-dživ-dživ-dživ-dživ... 
Na ljudskom jeziku to bi značilo: 
"Prijatelju, jesi 1' zdrav i živ?" 


Ljetno podne nemilosrdno toči 
nepodnočšljivu vrelinu, i glad, 
a trešnja me u vrtu časti: 
"Prijatelju, probaj moje plodove 
i skloni se u moj gusti hlad." 


Uvečer, dok budan sanjam, 
zadivljeno posmatram zvjezdice, 
što koketno namiguju: "Sanjalice, 
vidiš li koje smo na nebu?, 

i sve smo ti prijateljice." 


Mnogi ljudi sanjaju bogatstvo: 
novac, Zlato, dragulje, kuće... 

i usamljeni skriveno tuguju 
zbog neostvarenih želja; 

a ja sam najbogatiji čovjek 

- jer imam širom svijeta 
bezbroj dragih prijatelja! 

kKkKA 


II CIKLUS 


SLIČICE O DJETINJSTVU 


Umjesto predgovora: FUĆKANJE 


Neću da pišem za odrasle! 
Ne želim da budem kao oni! 
Fućka mi se za njima! 


Kad nešto kažem, 

nisam siguran da me shvataju; 

kad nešto napišem, 

još manje sam siguran da me razumiju. 


Ali sam posve siguran — djeca me razumiju! 
Jer, mi se savršeno razumijemo. 

Jer, mi govorimo istim jezikom. 

Zato ću da pišem 

— prvenstveno za djecu, 


za moje velike male prijatelje. 


Zato mi se baš fućka za odraslima! 

SLIČICA 1. 
DVA PUTA 


Pred tobom je život 
znaj, drago dijete, 
mnoge scile i haribde 
čekaju, prijete. 


Čeka te raskrsnica, 
dva nepoznata puta 

- samo jedan je pravi, 
drugim se zaluta. 


Jedan je primamljiv, 
pun hlada; 

drugi je trnovit, 
pun rada. 


Na jednom se gubi 
obraz i čast, 

na drugom te čeka 
uspjeha slast. 


Na jednom ćeš 
očovječen da traješ, 
pođeš li drugim, 
gorko ćeš da se kaješ. 


Kojim ćeš poći 

- odlučit ćeš sam! 
Koji si odabrao 

— volio bih da znam! 

SLIČICA 2. 
KAD BI DJECA IMALA PLANETU 


Kad bi djeca imala planetu, 
pokazala bi na Zemlji svijetu 
kako se pametno živjeti može 
kad se dječija srca slože. 

Bila bi to planeta raj, 

svim nepravdama došao bi kraj! 


Kad bi djeca imala planetu, "= 
svijet bi sličio mirisnom cvijetu, 
djeca bi zaštitila zemlju i zrak, 
ljubav bi posvuda zamijenila mrak. 
Bila bi to planeta raj, 

svim nepravdama došao bi kraj! 


Kad bi djeca imala planetu, 

bilo bi hljeba svakome djetetu, 
bio bi svako svakome brat, 

bila bi zaboravljena riječ — rat. 
Bila bi to planeta raj, 

svim nepravdama došao bi kraj! 


Pa dajmo djeci Zemlju planetu, 
neka posiju ljubav po svijetu 

— jer djeca imaju pameti i volje, 
i bilo bi nam svima bolje. 
Zemlja bi postala planeta raj, 
svim nepravdama došao bi kraj! 

SLIČICA 3. 
DVA SVIJETA 


Djeca su radoznala 

pa pitaju svašta: 

kad sam bio mali, 

kako sam doživljavao ljude, 
kako sam doživljavao svijet 
- zanima ih, jašta. 


"Th, djeco! 

Kako sam doživljavao ljude, 
kako sam doživljavao svijet?... 
Ljudi mi sličili na pčele, 

svijet sličio na cvijet!" 


Potom bi htjela da znaju: 
kako sada vidim svijet, 
a kako vidim ljude. 


"Eh, djeco! 

Što da vam pričam? 

Kazat će vam se samo 

- kad za to vrijeme bude!" 

SLIČICA 4. 
JUTRO 


Djeca su bezbrižna, zdrava, 
redovno prespavaju jutra, 
zato ih zanima što će 
jedno jutro da uradi sutra. 


Prvo ću istok da obojim 
grimiznopurpurnom bojom, 
onda ću pijetlovima narediti 
da zatrube trubom svojom. 


Pa ću nježno otvoriti oči: 
umornom rataru, 
garavom rudaru, 

na lađi mornaru, 
zagrljenom bračnom paru. 


I, na kraju, 

kad nahrupi dan, 

kao kakav kišobran, 

i djeci ću da sklopim san. 


Mrzim jutr 


uvek dođu dok spavam 

SLIČICA 5. 
LJUBAV 


Ljubav, cvjećare, 
posij u bašti, 
neka procvjeta 
u ljudskoj mašti. 


Ljubav, pekare, 

u hljebu ispeci, 
pa je podijeli 
ogladnjeloj djeci. 


Ljubav, pjesniče, 

u svaku riječ stavi; 
mržnjom neka se 
nečovjek proslavi. 


Kad ljubav srca 
prosvijetlila bude, 
prestat će mrak 
da nam nude. 


Kad ljubav nabuja 
u svakom vojniku, 
djeci će se sreća 
smijati na vidiku. 

SLIČICA 6. 
DJECA MIRA 


Kad bi djeca bila 

piloti moćnih aviona, 
umjesto tona bombi 
bacala bi tone bombona. 


Kad bi djeca na brodovima 
bila zapovjednici prvog reda, 
umjesto mina i torpeda 
prevozila bi tegle meda. 


Kad bi djeca nosila 
oficirske epolete i značke, 
naredila bi da se od tenkova 
naprave dječije igračke. 


Kad bi djeca bila 

u uniformi moćnih generala, 
umjesto pravoga rata 

ona bi se rata samo igrala. 


Zato ja vidim djecu 

u nestašnom šarenom leptiru; 
i nikad rušitelje u ratu, 

već uvijek stvaraoce u miru. 

SLIČICA 7. 
ŽELIM BITI PADOBRANAC 


Pitaš, majko, svakog dana 
kad porastem šta ću biti. 
Imam samo jednu želju, 
od tebe je neću kriti. 


Želim biti padobranac, 
u cilj ću da skočim sami, 
kao rijeka svom utoku, 
u naručje svojoj mami. 

SLIČICA 8. I 
MOJA LOPTA IMA OČI 


Za rođendan donio mi 
tata poklon mnogo drag: 
kožnu loptu, bubamaru, 
živu kao sami vrag. 


Pa sad driblam, u čvor vežem 
protivnike ko od šale; 

mom umijeću svi se dive, 

svi uzdišu, svi me hvale. 


Šutam lijevom, šutam desnom, 
kad zaželim, dajem gol. 

Svi se slažu: nova zvijezda 

kad poraste, bit će to! 


Al bi htjeli svi da znaju 
u čemu se tajna krije: 
nema li tu kakve tajne 
čarolije il' magije? 


"Meni vrači ne trebaju 
da čaraju i da pušu", 
odgovaram na to svima. 
"Moja lopta ima dušu. 


Ko razumno kakvo biće, 

ima srce, ima oči. 

Kad je šutnem, gdje zaželim, 
gdje zamislim, ona skoči!" 

SLIČICA 9. 
PRVI CRTEŽ 


Na posao jutros odžurio tata, 
u igru je drugar izveo brata, 
ljekaru gripozna otišla mama, 
a Jasna kod kuće ostala sama. 


Još je malena, u školu da ide, 
ima pet godina i malo pride; 
zato se s lutkama često druži, 
mami ih hvali, tati ih tuži. 


Danas se na njih jako naljutila, 

nije s njima pričala, samo je šutjela; 
potom je izgrdila plavokosu Sanju, 
i još istukla crnooku Tanju. 


Sanja zametnula desnu cipelu, 
Tanja izgubila čarapicu bijelu; 

zato ih u ćoše baci bez brige 

i pritom ugleda bratove knjige. 


Pa riješi, dok strogog brata nije, 
da virne šta se u knjigama krije; 
a od svega viđenog bojice i teka 
njoj su tek zanimljivost neka. 


"Da nešto nacrtam", odluči Jasna 
i baš tad joj ideja sinu krasna; 
"Nacrtat ću mamu, dok ljubi tatu, 
a odmah zatim nacrtat ću batu. 

Da nacrtam Sanju, a onda Tanju, 
jednu veću, drugu malo manju; 

da nacrtam macu, dugouška zeku, 
možda plavo nebo, ili modru rijeku. 


Nacrtat ću bašču, u njoj crven cvijet; 
ma, najbolje da nacrtam cio svijet." 
Tad poče, nevješto, prvu crtu vući: 
baš kad ljutiti brat nahrupi kući. 

SLIČICA 10. 
PRAVDA 


Pravda je riječ 

koja nikog ne vrijeđa. 
Pravda je kad ne živiš 
s tuđih leđa. 


Pravda je kad 
dušmaninu kažeš: ne! 
Pravda je kad za istinu 
žrtvuješ se. 


Pravda je kad 

voliš sve ljude. 

Pravda je da nepravde 
ne bude. 


Pravda je kad 
dobro učiš u školi, 
pa te zato svako 
hvali i voli. 


Pravda ti zaiskri 

sa suzom iz oka. 
Pravda je kao more: 
plava, i duboka. 

SLIČICA 11. 
PRVA JEDINICA 


Sunce je sijalo, bio je petak, 

školske godine tek početak. 

Zadao učitelj zadaću đacima, 
znanja željnim, maminim prvacima, 
da kod kuće tačno izračunaju: 
koliko mjeseci ima u maju, 

koliko krava snese jaja, 

koliko livada ima odaja. 


A uz to još i ovo: 

koliko nogu ima Jovo, 
koliko ruku ima Tanja, 

s koliko očiju gleda Sanja, 
koliko noseva ima Sava, 

a s koliko svako misli glava. 


Helem, digao učitelj Mišu, 
đaci slušaju, pa ne dišu. 
"Kažider, Mišo, neka svi znaju: 
koliko mjeseci ima u maju, 
koliko krava snese jaja, 

koliko livada ima odaja?" 


Utrtao Mišo pa će kroz suze: 
"Crtanje mi sve vrijeme uze; 
nacrtah batu, nacrtah seku, 
nacrtah kucu, dugouhog zeku, 

a kad bi gotov i bijeli patak, 

sjetih se da nisam riješio zadatak!" 
I dok Mišu savjest peče, 

učitelj mu glasno reče: 

"Ti si, Mišo, mnogo vrijedan 

i zato ti evo — jedan !" 

SLIČICA 12. 
SAN 


San ti je, zbilja, čudna stvar, 

kad zaspiš, nastaje pravi darmar; 
U snu se dječije mašte raspale 

i sve se događa kao od šale. 


Kroz život ploviš u nekom čunu, 
"a čun je sličan pačijem kljunu; 

Sjeverni okean topao ko bara, 

na njemu se duša prosto odmara. 


Čas si kapetan, baš ko pravi, 

čas brodski mali ko na javi; 

s ajkulom pričaš ko sa drugom, 
po moru vozovi jure ko prugom. 


S broda poletiš ko da si ptica 

i sletiš na jednu od nebeskih stanica; 
Zemlju vidiš iz ptičije perspektive: 

i gle čuda, zgrade hodaju ko žive! 


Iz neke kafane usred bijela dana 
majmuni vode majmuna pijana; 
cestom puž za kornjačom nekud žuri, 
u jednom sokaku miš mačku juri. 


Sletiš na Zemlju, čudo do čuda: 
sladoledi vise sa svakog duda; 
i s vrbe ti svake, sve do brade, 
vise mnogobrojne čokolade. 

Sve se odjednom okrenulo tumbe, 

iz neba ti u usta padaju tulumbe; 
tako u snu ne znaš ni za kakve muke, 
čak i đaci nastavnicima — daju kuke! 


SLIČICA 13. 
SAŠINE MUKE 


"Opet si mi negdje zaturio sat, 
baš kad se tati na posao žuri!", 
povuče tata Sašu Za uho, 

zalupi vrata pa srdit odjuri: 


"Zašto si mlijekom polio peć, 


pe m- Pa 
a džemom stolnjak umazao sav?!", mm / = + 
istegnu i mama Saši uho: ; sd PTT 


"0, Saša, Saša, nesrećo naša!" — 2 


"Kako si smio šminku da diraš, 
lakom za nokte da mažeš kosu?!", 
izgrdi sestra ljutito Sašu, 

i zalijepi mu ćušku po nosu. 


"Moje si knjige, vidim, dirao 

i po sveskama svašta škrabao!", 
zagalami brat, i onako u trku, 
Saši iza uha opali čvrku. 


I uvijek tako, ma šta da se desi, 

preko Sašinih leđa sva koplja lome se. 
A on navuče pokrivač na glavu 

i tiho, u jastuk, isplače se. 

SLIČICA 14. 
ŽELJA 


— Oče, koja je tvoja želja, najveća? 
- Sine, najveća moja želja je 

da budem Sunce 

i da posmatram svijet, na Zemlji: 
dok mu svijetlim i dok ga grijem. 


ua Ja NA NN go NM JENA 

SLIČICA 15. 
SNALAŽLJIVA SELMA 


Na prvom času iz, matematike, 
treba da odgovara Selma, 
djevojčica nestašna, plava. 

A ona poče da se izmotava: 
odgovarat će, al' ne danas 

— danas je boli glava. 


Na drugom času, iz fizike, 
nastavnik odluči da pita Selmu, 
a ona baš fiziku ne voli. 

Tad stade vješto da vrda: 
odgovarat će, al' ne danas 

— danas je stomak boli. 


Na trećem času, iz biologije, 
nastavnica upire prstom u nju, 
pitat će je sigurno sada. 

No, Selma poče da se vajka: 
odgovarat će, al' ne danas 

- jer učiti nije imala kada. 


Na četvrtom času, iz historije, 
grah joj pao da odgovara, 

a lekcija jako teška, gadna, 

pa se Selma snađe, i obeća: 
odgovarat će, al' ne danas 

— danas je umorna i gladna. 

Na zadnjem času, iz bosanskog, 
nastavnik želi da odgovara Selma, 
djevojčica umiljata, plava. 

A đaci, smijući se, zakliktaše: 
"Odgovarat će, al' ne danas. 

- Danas Selma baš slatko spava!" 

III CIKLUS 


SLIČICE O PRIRODI 


Umjesto predgovora: BEZ KOMENTARA 


I kad bih imao tri života 

pa gdjegod nabasao 

na kakvog naivnog trgovca, 

rado bih mu ih utrapio 

za samo pregršt sličica 

iz mog materijalno oskudnog, 

a duhovno bogatog - djetinjstva. 


SLIČICA 1. 
PROLJEĆE 


Mene zovu proljeće, imam lijepo ime, 
nosim svima darove, ponosim se time. 


Šumicama dolame poklanjam zelene, 
voćnjacima behare rosom umivene. 


Livadama cvjetove darujem šarene, 
potocima žubore vjetrom raznesene. 


Pored puta zasadim ljubičice plave, 
što stidljivo pomaljaju mirisave glave. 


A uz njih rascvjetam visibabe bijele 
da ih djeca beru i mamama dijele. 


Suncu vraćam toplotu i blistavi sjaj, 
a ružama mirisnim njihov cvjetni maj. 

Krovovima laste donesem sa juga 
da cvrkutom oglase: prošla zima duga! 


Mnoga živa bića nagrađujem mladošću, 
ljudska lica ozarim ljubavlju i radošću. 


Helem, svakom nešto poklonim i dam 
kako ja to umijem, kako ja to znam. 


SLIČICA 2. 
LJETO 


Sretan sam: 

kad se sunce zažari od žara, 

kad se zemlja zlati od sunčeva zlata, 
kad se nebo plavi od plavetnila, 

kad se livada šareni od šarenila, 
kad se priroda zeleni od zelenila, 
kad se rijeka modri od modrine, 
kad se duša opija od miline. 


Veseo sam: 

kad sve cvrkuće, cvrči, zriče, 
zviždi, pišti, grakće, guče, klikće, 
kriči, bruji, huji, grmi, sijeva, 
kad se sve živo u prirodi veseli 

i, slaveći ljeto, igra, pjeva, 

a srce u grudima raste od miline 
i postaje veliko kao bundeva. 


Radostan sam, jer: 

svako godišnje doba je lijepo, 
i dobro je da se svako proba. 
No, što se mene barem tiče 

— ljeto je car godišnjih doba. 


- 82 - 


SLIČICA 3. 
JESEN 


U goste nam neprimijetno stiže starica, 
ublijedjela, užutjela i posivjela lica. 


I, gle čuda neviđena, u tmurne stare sirote 
ima srce veliko, sazdano od same dobrote. 


Poklona svakojakih donijela u obje ruke: 
orahe za baklavu, žute dunje, kruške, jabuke. 


I još voća: šljiva, grožđa sorti svakojakih, 
pa pekmeza, džemova, vina i rakija jakih. 


A starica je bogata, sva je u suhom zlatu; 
dukate neprebrojne rasipa svud po blatu. 


Dušu, također, milosrdnu sirotica ima, 
pa iskreno tuguje za svim jadnicima. 


Gorke suze lije za svim nesretnima, 
a najobilnije za mladim regrutima. 


Starica se zove jesen i hladna joj je klima; 
pošto bolesnica umre, zamijenit će je zima. 

SLIČICA 4. 
ZIMA 


Zaljubljen sam u djevu jednu, 
djevu Zimu, 

jer volim njenu lednu, 
smrzavajuću klimu. 


Obaspe me strasnim, vlažnim 
poljupcima, po obrazima. 
Zima. 

Ima haljinu 

djevičanski čednu, 
nevjestinski bijelu 

i bijeli ogrtač, 

prekrasnu krinolinu. 


Gledam: drveće stoji, gordo 

i ptice su svečarski raspoložene, 
a hladan dah i savršena bjelina 
- mame i zanose mene. 


Bjelina, ah, ta bjelina!... 

Ovako nekada zamišljam Raj. 
Kristalno čista, djevičanski nevina, 
očaravajuća snježna bjelina 

- prostire se u beskraj. 

SLIČICA 5. 
VOLIM ZIMU 


Od svih godišnjih doba 
najviše volim zimu; 

to je zato što volim 
njenu hladnu klimu. 


Volim njene nježne, 
mehke poljupce, 

kojima mi pahulje bijele 
pečate rumeno lice. 


Sretan sam kad je nebo bijelo, 
kad je zemlja bijela, 
kad je ledena i bijela 
okolina cijela. 


Raduju me zimi planine IK 
kićene, sele, 

što sliče na piramide 
tajnovite, bijele. 


Volim zimske sportove, sve: 
hokej na ledu, sankanje, 
klizanje na ledu, skokove 

i, naročito, skijanje. 


Veseli me praviti Snješka, 
karikiranog, ugođaj je pravi, 

s metlom u ruci i šerpom na glavi, 
dok se svima zagonetno smješka. 


Želja mi je da zima traje 
makar do pola ljeta; 

pa i tada da ode 

— bila bi velika šteta. 

SLIČICA 6. 
NAJLJEPŠE JE NA TRAVI 


"Hajdemo da sjedimo: 
"A gdje ćemo?" 
"Najljepše je na travi." 


"Hajdemo da učimo." 
"A gdje ćemo?" 
"Najljepše je na travi." 


"Hajdemo da se igramo." 
'A gdje ćemo?" 
"Najljepše je na travi. 


Jer najljepši i najmekši 
zeleni perzijski ćilim 
za mene je trava. 


Da nje nema, Zemlja bi bila —- 
ogromna, ružna, ćelava glava!" 

SLIČICA 7. 
TIHO, TIHO VEČER PADA 


Tiho, tiho večer pada, 
iz šuma se san prikrada. 


Svici svoje svijeće pale, 
zaiskrile zvijezde male. 


Ptice lahka krila sviše, 
u žbun s pjesmom odletješe. 


Na proplanku, ko oblaci, 
pasu ovce, pasu janjci. 
Kraj njih pastir frulu svira, 
počinje bal netopira. 


Tiho večer širi krila, 
pastirska je to idila. 

SLIČICA 8. 
POTOČIĆ 


Jurnuo sam iz planine 

i rasuo srebren-kapi, 
gradio sam bezbroj slapi 
i žurio u doline. 


Nudio sam nektar piće, 
pjevušio svima, svima, 
mnogim šumskim stvorenjima, 
dok smrkava i dok sviće. 


Mjesecu sam ogledalo, 
sunce se u meni kupa, 
vodenica melje, lupa, 

kad joj vode dodam malo. 


Koristan sam ratarima, 
pastrmkama rodna kuća, 
malo čudna, putujuća, 
potreban sam svima, svima. 


Kad ostavim rodne gore, 
u daljine žurim plave 

da zagrlim vode Save, 
onda pravac — Crno more. 


SLIČICA 9. 
KAKO JE VRBA POSTALA ŽALOSNA 


Voljeli se 
pored vode, 
čudne li zgode, 
jedna vrba 

i jablan. 

Ona dostigla 
svoju visinu, 

a on rastao 
povazdan. 


Kad poraste 
visok, kršan, 
jablan reče: 
"Što će meni 
kržljava vrba?! 
U ljubavi 
nikad sa njom 
meni nema 
sreće." 


Pa topolu stasitu 
pogledao milo. 
A vrba od tuge 
svoje grane, 
svoje kose, 
savila u krilo, 

Po tome je 

i nazvaše — 
VRBA ŽALOSNA; 
jer otada, 

svakog dana, 
oplakuje 

svog dragana 

— jablana. 


SLIČICA 10. 
KIŠOBRANI 


Pljušti kiša, pljušti kiša 
poslije teške omorine, 
pronoseći diljem šume 
mirisavi dah svježine. 


Kiša lije pa prestade. 

U cik zore novog dana 
svud po šumi osvanulo 
bezbroj raznih kišobrana. 


Kišobrani žuti, sivi, 
ukrašeni značkicama, 
najljepši su oni bijeli, 
sa crvenim tačkicama. 


Od vjetra i nevremena 


mnogom kukcu: crvu, mravu... 


ove gljive - kišobrani 
— sačuvat će često glavu. 


Šumske noći, šumski dani, 
dežuraju gljivobrani: 
zatreba li, pada !' kiša, 
zaštitit će čak i miša. 

Da nema cvijeća, božanskog dara, 
i da ga ljudi ne mogu brati, 

s Džennetom svijet ne bi poredili, 
niti bi ga htjeli dženetom zvati. 

SLIČICA 11. 
RADOHOLIČAR 


Prekjučer sretoh prijatelja vjetra. 
Pozdravi me i uzgredno se žali: 
"Vjerujte mi, toliko posla imam 
da mi neprestano vremena fali. 


Ma, zamislite samo, prijatelju, 

koliko je velik ovaj šareni svijet. 
A ja moram baš stići na vrijeme 
da oprašim svaki mirisni cvijet. 


Pored toga, tamo gdje hara suša, 
dotjeram kišom nabrekle oblake, 

i odlučno rastjeram, sve do jednog, 
gdje su dugo padale kiše jake. 


I drvetu svakom širom planete 
pupove u proljeće izmamljujem. 
'Čupavci, došlo vrijeme šišanja', 
ocvalim maslačcima objavljujem. 


Ima tako nekih čudnih zemalja 
u kojima pokrećem vjetrenjače. 
I na morima obavezan sam 
razne jedrenjake gurati jače. 


Kada je vakat najavit' proljeće, 
redovno doletim s toplog juga. 

A veoma hladan sam, sjevernjak, 
dok javljam: 'Evo, stiže zima duga! 

Ako me neko slučajno naljuti, 
odmah mu donesem strašnu oluju. 
Bolje da ne počinju sa mnom kavgu, 
poručujem glasno, neka svi čuju." 


Tad mi obraze pomilova blago 

i reče: "Zdravo! Tako mi se žuri." 
Prstima mi nježno počešlja kosu, 
ubaci u brzinu pa onda odjuri. 

SLIČICA 12. 
STARAC I OBLACI 


Umorni dan se bliži kraju, 
sunce boji nebo u bezbroj šara, 
dok stari djedo sa štapom u ruci 
s oblacima bijelim razgovara. 


"Oblaci sivi, oblaci bijeli, 
zašto li ste tako neveseli? 


Nekad ste mi bili đemije od zlata 
na sinjem uzburkanom moru, 

a nekad vrani konji razigrani 
dok vuku kočije il! njivu dok oru. 


Drugi put ste bili gradovi od zlata 

il' veseli svatovi, kićeni, bijeli, 

među njima nevjesta suncem okupana 
svatovima šerbe i kahvu dijeli. 


Bili ste mi vojske u ljutome boju 
il' lovci spretni u lovu na jelene; 
bili ste mi vuci, bili i hajduci, 

sve što bi maštu uzburkalo moju. 
Sad mi sličite na koje bijelo jare, 
na sive močvare i ustajale bare; 


u najboljem slučaju sličite mi samo 
na brojne gomile zgusnute pare." 

Na djedina pitanja odgovore dijeli 
raščupane kose jedan oblak bijeli. 


"Što se nas tiče, mi smo uvijek isti, 
jer oblak je vječito veseo i mlad. 
No, čovječe, očito problem je u tebi: 
zar ne znaš da si ostario sad?!" 

SLIČICA 13. 
SUNCOKRET 


Ravno polje 
zrela žita 
krasi biljka 
ponosita. 


Djeca od nje 
puške prave, 
fabrike je 
ulja slave. 


Glava joj je 
uvijek snena, 
suhim zlatom 
optočena. 


Cijelog dana, 
svi to vide, 
suncokret za 
suncem ide, 


Sunca žeđa 
glava snena 
= U sunce je 
zaljubljena. 

SLIČICA 14. 
ŠARENA LJEPOTA 


Zar bi se livada mogla i zamisliti . 
bez maslačka i tratinčice? % 
A zar bi se šuma mogla zamisliti 
bez visibabe i ljubičice? 


Da li bi se bašča mogla zamisliti 
bez ruža, orhideja i lala? 

Da li bi bez mirisnog cvijeća 
terasa il' avlija mirisala? 


Kad ne bi bilo šarenog cvijeća, 

na šta bi slijetali šareni leptiri? 
Kad ne bi bilo mirisnog cvijeća, 

šta bi bez nektara pčele i bumbari? 


Cvijeće je simbol finih manira: 
pažnje, poštovanja, ljubavi, dobrote... 
Al' treba reći da je, prije svega, 
cvijeće - opći simbol ljepote. 


Ako nekome kakvom prigodom 
uz poljubac darujemo cvijeće, 
nama je to iskreno zadovoljstvo, 
a Za njega - nema veće sreće. 


0, kako bi izgledao dosadan 
ovaj naš jednolični svijet, 

da u njemu nema šarene ljepote 
= koju ljudi nazivaju cvijet. 

SLIČICA 15. 
ŠTA JE SUNCE 


Šta je naša sijalica? 

Šta je naša grijalica? 

Šta je naš bijeli dan? 

Šta nam je najljepši san? 


Sunce je svemirska sijalica. 
Sunce je svemirska grijalica. 
Sunce je naš bijeli dan. 
Sunce nam je najljepši san. 


Sunce je blistava nebeska dijadema. 
Bez Sunca sve bi ledeni san snilo. 
Bez Sunca u svemiru života nema. 
Bez Sunca ni nas ne bi bilo! 

SLIČICA 16. 
OD ZLATA DO BLATA 


Proljeće ih porodi: 
ljepotani, vragolani 
— listovi na grani. 


Ljeto ih othrani: 
zazjavala, šepurani 
— listovi na grani. 


Jesen ih pozlati: 
sebe puni, oholani 
— listovi na grani. 


"Ružno je ohol biti", 
reče sjeverac ljut 
- i oholim lišćem 
pozlati blatnjav put. 


Pa uzdahnu list jedan 
dugog vrata: 

"Kratak je put 

— od zlata do blata!" 

SLIČICA 17. 
VOĆNA KUĆA 


Naš je voćnjak 

raskošna voćna kuća: 
ujesen kao šipak 

plodova puna, 

zimi kao frižider hladna, 

s proljeća kao ruža mirisna, 
a ljeti kao rerna vruća. 


U njoj nema štandova 

ni robom pretrpanih rafa, 
već na trudnim stablima 
svijenilo slasno voće;:- 

u toj voćnoj kući 

ne plaća niko ništa 

— a uzima ko šta hoće! 

SLIČICA 18. 
ŠTA JE MJESEC 


Naučnici davno svijetu obznaniše: 
- Mjesec je Zemljin prirodni satelit! 


Ogladnjeli majmuni požudno misle: 
- Mjesec je zrela banana, i kvit! 


Ciganke svojoj djeci tvrde: 
- Mjesec je dukat žut! 


Psi po svu noć laju i reže: 
- Mjesec je razbojnik ljut! 


A ja?... Ja se slažem sa svima. 
Samo ne — s naučnicima! 

SLIČICA 19. 
ISTINSKA SREĆA 


Jutrom sunce poskoči, 
blago se nasmije, 
vragolastim osmijehom 
toplo nas ogrije. 


Oblak s kišom donese 
osvježenja malo, 

da bi nam sunce 

još ljepše sjalo. 


Travici mekahnoj 
treba li šta više, 
do malo sunca 

i malo kiše? 


A livadu zelenu 
ukrasiti neće 
ništa tako lijepo 
ko šareno cvijeće. 


Pa će djeca istinsku 
osjetiti sreću; 

u kiši, suncu, 

travi i cvijeću. 

IV CIKLUS 


SLIČICE O ŽIVOTINJAMA 


Umjesto predgovora: 


Životinje nisu isto što i ljudi. 

Ali, zapamti: ako jednom na Zemlji 
izumru životinje, ni ljudski život 
neće biti moguć! 


SLIČICA 1. 
MAČAK TRIŠA 


Jedan lijeni mačak Triša 

nikad nije ulovio miša! 

Jeo samo meso i mlijeko 

i kao bubreg u loju starost čeko. 
Zalizan i čist, kicoš pravi, 

nije mu falila ni dlaka na glavi. 
Al' jednom gazda dođe ljut 

i donese sa sobom strašan prut. 
"Ne čekaj me u kući, lijeni Triša, 
ako do večeri ne uloviš miša!" 
Pa prosikta, od bijesa slijep: 

"II' ulovi barem vlastiti rep!" 
Gorke suze dugo ronio Triša 

— nije znao kako da ulovi miša. 
Sav očajan pope se na užaren crijep 
i poče loviti vlastiti rep. 

Al' rep, alčak, ulovit' se ne da, 
dok mačka sova s tavana gleda. 
"Hu-hu!" zahukta strašna sova, 

dok preplašen Triša pade s krova. 
I, gle čuda, hrabri lovac Triša 
pade na jednog ugojenog miša! 
Uvečer kad dođe gazda ljut, 
odmah polomi strašni prut. 

Jer je, najzad, lijeni Triša 

ulovio svog prvog miša! 


SG 

SLIČICA 2. 
ŠARENI LJEPOTANI 


Preobraćeni rajski anđeli: 
nježni, šareni, lijepi i mili; 
satkani od samih duginih boja, 
eto, to su dražesni leptiri. 


U bašči punoj mirisnog cvijeća, 
veselog žubora šadrvana, 
uvijek bi nešto nedostajalo 
bez šarenih ljepotana. 


Zalud hlada, bijela behara, 
slavujeve pjesme i mira; 
uvijek bi tu nešto falilo 
bez vragolastih leptira. 


A djevojčice ljeti kad pođu 

na prostranu livadu cvijeće brati, 
od svega na svijetu draže im se 

s nestašnim leptirima poigrati. 


Bez leptira ovaj svijet se 

ne bi mogao ni zamisliti; 

da ih nema - tako lijepih, 
trebalo bi ih izmisliti. 

SLIČICA 3. 
ŠUMSKA LJEPOTICA 


S grane na granu leti — 

nit' je majmun, nit" je ptica; 
koštunjavi plodovi njoj su 
najomiljenija poslastica. 


Na zadnjim nogama stoji, 
prednje joj služe kao ruke, 
pomoću njih i sjekutića 
lješnike tamani bez muke. 
S najvišeg drveta skače, 


noću ko i usred bijela dana; 
kitnjasti rep joj dobro služi 


umjesto sigurnog padobrana. 


Kad se birala "Miss šume", 
bila je diva pobjednica; 
otad je postala "kraljica", 
zvanična šumska ljepotica. 


Ako želite da vam bude 
draga kućna ljubimica, 
pripitomiti je veoma brzo 
— zaista je prava sitnica. 


Iz ruku će da vam jede, 
s djecom se rado igra, 
u krilu će da vam prede 
i nemirna je kao čigra. 

Nije kuna, nije lasica, 
nije mačka, i nije lisica, 
pogodite, onda, šta je: 
jertoje:V....... a. 

SLIČICA 4. 
PRINČEVI MRAKA 


Poznati su kao prinčevi mraka; 
rode se u kraljevskim odajama 
ukrašenih spilja il' pećina 

i pristalice su grupnog braka. 


Svjetlost, kažu, uopće ne vole; 
od svjetlosti ih oči jako zabole. 
Zato im kretanje osigurava zvuk 
da oko prepreke naprave luk. 


Lovišta su im veoma prostrana, 
a lovina fina, kraljevski bogata, 
pa uistinu mogu da love 
bezbroj raznovrsnih insekata. 


Ta bića se mnogo vole; 
u susret jedna drugima hrle; 
za ljubav su spremna da mole 
zato se tako čvrsto grle. 


Tako šišmiši prožive svoj 
slijepi život i slijepi svij 
a na kraju, kao i ljudi 
valja im, svakako, mrijet', 

SLIČICA 5. 
POLJSKI LJEPOTANI 


Pred mojim očima pucaju polja: 
zelena trava, raskošno cvijeće, 
pa bistri potoci, razne ptice, 
leptiri, hladovina i drveće. 


U divnom đerdanu poljske ljepote 
blistav dragulj su i brojni fazani; 

šarenog su perja, prodornog glasa, 
dugorepi poljski ljepotani. 


Zakititi ruksak fazanima — 
lovcima je, zna se, radost i dika; 
a ne znaju da je veća šteta 

ubiti fazana negoli bika. 


Lovci bi trebali više no iko 
da fazane vole, štite i hrane; 
a upravo ih oni ponajviše 

sa psima progone, i tamane. 


Ubijanjem fazana lovci čine 

-— neoprostiv grijeh i sramotu; 
zato što - ubijati fazane 

znači stvarno - ubijati ljepotu! 

SLIČICA 6. 
PLAŠLJIVKO 


Zec je poznati stanovnik polja, 

a od milja svi ga zovu zeko. 

"U poljima bržeg plašljivca nema", 
istinu je davno rekao neko. 


Da ne opiše plašljivog zeku, 

ko bi još mogao da se ogluši? 

Na njemu je skupa krznena bunda, 
kratak rep i stalno naćuljene uši. 


Jer kada zacari gluha, tamna noć 
i kada hukne noćobdija ćuk, 
zečiji narod sav premre od straha 
i u njemu nastane grobni muk. 


Još kad ptica šušne tamo u grmlju, 
zeku u stomaku spopadne muka, 
srce mu siđe u pete, i drekne: 
"Bježi, narode moj, eto vuka!" 


A čim čuje lavež lovačkog kera, 
"Zbogom, živote!" rekne s gorčinom. 
I moli: "Bježite, noge! Častit ću vas 
kupusom, repom i djetelinom.' 


Zeko otvorenih očiju spava 

jer mu je budnost stalno na probi. 
Kako i ne bi, pomislite samo 

- kad nosi glavu u, lovačkoj, torbi. 

On kaže: "Priroda je tako htjela. 

Što sam plašljiv — ne osjećam se kriv. 
U glavi su mi samo dvije misli: 
pobjeći goniocu - i ostati živ! 


Zbog tolikog kukavičluka često 
osjećam stvarno nepodnošljiv sram. 

A majka priroda nek mi vrati hrabrost, 
strah i brzinu rado ću da joj dam!" 

SLIČICA 7. 


MOJA MALEHNA PRIJATELJICE 


Zaista neizmjerno volim, 
volim na svijetu sve ptice, 
ali nijednu kao tebe, 
moja malehna lastavice. 


Čim se tvoj cvrkut čuje, 
svako se proljeću obraduje. 
I dok vježbaš akrobatiku, 


ljudi spremaju plug i motiku. 


Ti,lasto, izgledaš elegantno, 
a tek kako graciozno letiš! 
Zato te beskrajno molim 

da mi često na dlan sletiš. 


Da okolo moje kuće kružiš, 
pod krovom gnijezdo sviješ; 
da se sa mnom rado družiš 
i da s mog dlana vodu piješ. 


I pričati bih s tobom htjela, 
kad bih ti jezik razumjela. 
Stoga esperanto naučimo 


da se zbog jezika ne mučimo. 


Za mene si, lasto, savršena, 

na svijetu si najljepša ptica; 
pa te molim: vječno mi budi 
gosti - najbolja prijateljica. 

SLIČICA 8. I 
NEPOSLUŠNO PAČE 


Pačiće je majka 
povela u šetnju, 
pazeći na njih 

kao na svetinju. 


Od kopca ih čuva, 
jer joj život znače, 
al' joj brigu zadaje 
neposlušno pače. 


Stalno nekud švrlja, 
daleko se maje; 
zove li ga majka, 
nimalo ne haje. 


Dok je tako skrbila 
pačiće male, 
kobac ščepa patku 
lahko, od šale. 


Sad nijedno pače 
mnogo tužno nije, 
dok nestašno pače 
gorke suze lije. 

SLIČICA 9. ; 
ŠTA JE NAJTEŽE 


Sastalo se društvo čudno 
na livadi: 

krava mlada, mlada kokoš, 
mačak mladi. 


Sastali se pa pričaju, 
pa se hvale 

— da zasluge što ih čine 
nisu male. 


Kokoš reče: "Au, što se 
ja namučim, 

makar jedno jaje zlatno 
dok izlučim!" 


"Ne hvali se, to je ništa", 

reče krava. 

"Izmust' dva-tri litra mlijeka, 
muka prava!" 


"Hajdemo kući", veli mačak, 
"pada kiša. 

Najteže je, priznat ćete, 
ulovit' miša!" 


Na te riječi ispod lista 
nasmija se glista mala. 
Upravo je polje zemlje 
stomačićem 

preorala. 

SLIČICA 10. 
NEUMORNI PJEVAČ 


Dok kosac prvu travu kosi 

i orošena kosa na suncu sijeva, 
mlada mu djevojka vodu nosi, 
pjevač mu jedan povazdan pjeva. 


Dok se putnik namjernik u hladu odmara 
i prikuplja snagu na put da hiti, 

ugodno mu miriše lipa stara, 

vrijedni mu pjevač pjesmu kiti. 


Dok domaćica marljivo ručak sprema 
i dugmad na električnoj peći bira, 

da slučajno na sofi ne zadrijema, 

u ćošku joj svirač neumorno svira. 


Dok kapetan broda za kormilom sjedi 
i ajkule strašne ralje keze, 

po nebu vesla mjesec blijedi, 
kapetanu pjevač pjesmu veze. 


Dok se dvoje mladih u parku na klupi 
drže za ruke, od ljubavi ludi, 

noćnu serenadu u skrivenoj rupi 
o njihovoj sreći crni pjevač gudi. 


Dok ljeto tutnji preko polja, gora 
i sve treperi u vrelome žaru, 

cvrčak, djeco, svima pjevati mora 
- da i on zaradi koju paru. 

SLIČICA 11. 
POSKOK 


Jesti hajduk 

(vreba iz busije), 

jest i uskok 

(uskočit će ti u njedra), 

no, poznatiji je kao poskok. 


S prezirom gleda na cijeli svijet, 
neki misle da je od nekoga uklet. 
Protiv cijelog svijeta ratuje 

i na njega otrovnu žuč izlučuje. 


Pod granom na kojoj drijema 

-— ne odmaraj; 

ostavi ga na miru, probleme mu 
— ne stvaraj; 

i prijatelj možeš biti s njim 

— kao i bilo s kim. 

SLIČICA 12. 
STONOGA 


Umjesto pedeset ruku 

i pedeset nogu, 

Bog je, sigurno, pogriješio, 
stvorivši mi, samo, 

stotinu nogu 

I šta sad ja tu mogu, 

osim da i na tome 
zahvalim Milostivom Bogu! 
Jer, mogao mi je stvoriti 

i hiljadu, il' milion, nogu!... 

V CIKLUS 


SLIČICE O LJUBAVI, ČISTOJ SREDINI 
I KOJEČEMU 


(Umjesto predgovora za ovaj ciklus) 
PARADOKS 


Dok smo bili djeca, 

željeli smo da što prije odrastemo. 
Sad, kad smo odrasli, 

žalimo što više nismo djeca. 


Pa gdje je tu mjera? 
Postoji li dob kada je čovjek 
u potpunosti zadovoljan sobom? 


U čemu je tajna i smisao života? 
A u čemu njegova draž i ljepota? 


Možda baš u onome 

za čim žarko čeznemo, 

a što nam je nedostupno. 

Možda!.. Ali nisam posve siguran!... 

SLIČICA 1. 
PRVA LJUBAV 


Zaljubih se, 
pa šta ima veze? 
O ljubavi šapuću breze. 


Zaljubih se, 
što da pričam tiše? 
O ljubavi romore kiše. 


Zaljubih se, 
što da krijem više? 
O ljubavi i pjesnik piše. 


Prva ljubav 


zaborava nema ! 


Zaljubih se, 
a ko da mi zabrani? 
O ljubavi cvrkuću i vrapci na grani. 


Zaljubih se, 


ma daj, ko mari? 
Od ljubavi u životu - nema važnijih stvari! 

SLIČICA 2. 
MELISA 


Moja razredna drugarica 

u školi je najljepša curica; 
ima okice božanstvene, plave 
i duge smeđe pletenice 
ispletene oko anđeoske glave. 


Neodoljiva ljepotica, također, 
veliku i toplu dušu ima; 

bit će moja — po cijenu života 
— kažem to otvoreno svima! 


Ne zanima me više 
nijedna na svijetu klinceza 
- jer Melisa će zauvijek biti 
moja suđena princeza. 


Ne zanima me čak 

ni njena vragolasta drugarica 
- jer Melisa će zauvijek biti 
moja nekrunisana kraljica, 
moga srca, jedina, vladarica. 

SLIČICA 3. 
DA LI SAM ZALJUBLJEN 


Pitate me šta je to ljubav, 
vjerujte mi, ne bih znao reći. 

A kad sam s Azrom iz šestog-be, 
nigdje kraja mojoj sreći. 


I drugovi pitaju imam li simpatiju, 
ni njima odgovor ne bih znao reći. 
Jedino kad Azri rješavam zadatke, 
nigdje kraja mojoj sreći. 


Svi žele znati da li sam zaljubljen, 
no, ja to nikome ne bih znao reći. 
A kad sretnem Azrine snene oči, 
nigdje kraja mojoj sreći. 


Stvarno, da li sam zaljubljen, 
ni sam sebi ne bih znao reći. 
Ali kad vidim da je Azra sretna, 
nigdje kraja i mojoj sreći. 


Jel me vojis? 

SLIČICA 4. 
ĐAČKA LJUBAV 


Razrednik premjesti Murisa 

u zadnju klupu, gdje sjedi Sana. 
Ne bi im pravo pa se durili 
jedno na drugo prvih dana. 


A!l' jednog dana Muris krišom 
riješi težak zadatak Sani. 

Otad im postadoše mnogo draži, 
sretniji i ljepši školski dani. 


Malo-pomalo Muris se zaljubi 
u Sanine zlatne pjege po nosu. 
A ona strasno, iz dna duše, 
zavolje njegovu crnu kosu. 


Znamo, ove brbljive školske laste 
napustit će gnijezda za par dana. 
Na klupi će ostati slova urezana: 

Voljet će se vječno Muris i Sana! 


VOLIM TE 

SLIČICA 5. 
ĐAČKA PISMA 


Pismo po pismo, 
od klupe do klupe, 
od ruke do ruke. 
Ah, s koliko ljubavi! 
Ah, s koliko muke! 


Muris piše Jasni, 
Amra Emiru, 
Nerko Damiri... 
Ljubav kao plima 
razredom se Širi. 


U jednom pismu 
Esma Kemi piše: 
"Tvoja ljubav mi znači 
od svih petica više, 

od toplog sunca 

i od ljetne kiše!" 


A na kraju pisma stoji: 
"Odgovori odmah, 
molim te." 

Zatim: " P.S", 

i riječi dvije: 

"Volim te!" 

I dok slatka plima 

đake obuzima, 

razrednik očajno ruke širi 
i na ljubavna pisma 

- soba okažmiri! 


SLIČICA 6. 
TOLIKO TE VOLIM 


Toliko te volim 
- da želim zauvijek 
da te sačuvam samo za sebe. 


Ali, 

ako te zarobim u školjku, 
pretvorit ćeš se u bisere. 

A ti si mi vrednija od bisera. 


Ako te pohranim u sef, 
pretvorit ćeš se u zlato. 
A ti si meni vrednija od zlata. 


Ako te sakrijem u materinu seharu, 
pretvorit ćeš se u žute dunje. 

A samo si mi ti vrednija 

od žutih dunja — materinih. 


Zato ću te zaključati 

u svoje srce, jer 

- jedino je ono vrijedno, 
vrijedno i dostojno 
tvoje ljubavi. 

SLIČICA 7. 
NADIRA 


Ima jedna Nadira, 
koja mi nikad i nigdje 


ne da mira. 


Pa, ili me sekira, 
ili me nervira. 


Ili me šarmira. 


Ima jedna Nadira — 
što mi srcu ne da mira. 

SLIČICA 8. 
(Dječija pjesma za vokalnu interpretaciju): 
MALA PRINCEZA 


Slučajno u liftu 
jednom smo se sreli 
i na prvi pogled 
ludo zavoljeli. 

Ja sam mala princeza, princeza, 
svi me zovu klinceza, klinceza. 
Imam svoga princa, princa, 
jednog plavog klinca, klinca. 


U školi smo skupa, 
nakon škole isto; 
samo moj će biti, 
to sam bar načisto. 
Ja sam mala princeza, princeza, 
svi me zovu klinceza, klinceza. 
Imam svoga princa, princa, 
jednog plavog klinca, klinca. 


Prva mi je ljubav 

- iz mašte i snova 

- i posljednja bit će, 

nikad više nova! 

Ja sam mala princeza, princeza, 
svi me zovu klinceza, klinceza. 
Imam svoga princa, princa, 
jednog plavog klinca, klinca. 

SLIČICA 9. 
MOĆ LJUBAVI 


Ljubav ima nevjerovatno čudesnu moć: 
ona može više od svih vojski svijeta, — — 
ona može svjetlom da otjera tamnu noć 

i u pustinji da poteče bistra voda, 

usred zime livada cvijećem da cvjeta, 

a nepokretan čovjek može da prohoda. 


Ljubav ima nevjerovatno čudesnu MOĆ: 
da miri i najljuće neprijatelje, 

da ispunjava najskrivenije želje, 

da velikodušno prašta učinjeno zlo. 
Recite mi: ko još na svijetu može to? 


Ljubav je kriva kad sestra dobije brata, 
ali i da na svijetu ne bude rata. 

Ljubav zbližava dječaka i djevojčicu, 
ljubav je pravo ime za svaku ulicu. 


Ona je mehlem za svaku ljutu ranu 
kad nam oblaci tuge na dušu padnu. 
Ona usrećuje sve ljude, čineći da 

na svijetu što više dobrote bude. 


Ljubav je bogatstvo, jasno je svima; 
ko ima ljubav, svega napretek ima. 
Ona je istinska humanost i ljepota 
- {i najveći smisao ljudskog života. 


Ljubav može učiniti još mnogo tog; 
više može jedino - Svemogući Bog. 

SLIČICA 10. 
MAŽENJE 


- Ličiš mi na nebeskog anđela, 
moja draga! 

- Moj dragi, ličiš mi na 
velikog vraga! 


Niti je draga anđeo, 

niti je dragi vrag; 

samo mu je mnogo draga, 
samo joj je mnogo drag. 


442 


SLIČICA 11. 
DVIJE SREĆE 


Moj san, tvoj san 

- jedna java. 

Moja java, tvoja java 

- jedan san. 

Moj dan, tvoj dan 

- jedna noć. 

Moja noć, tvoja noć 

- jedan dan. 

Moje sunce, tvoje sunce 

- jedno sunce. 

Moja duša, tvoja duša 

— jedna duša. 

Moje tijelo, tvoje tijelo 

— dva tijela. 

Moja ljubav, tvoja ljubav 
- dva života i dvije sreće. 

SLIČICA 12. 
VATRE LJUBAVI 


S proljeća se 
u nama 
pale, 
ljeti 
razgaraju, 
s jeseni 
dozrijevaju, 
zimi 
tinjaju 
— vatre 
ljubavi. 

SLIČICA 13. 
NAJLJEPŠA PJESMA 


Susrete djevojčica pjesnika, 

i zamoli: 

- Pjesniče, sastavite za mene jednu pjesmicu?!... 
Pjesnik otvori krletku, pusti iz nje roba — ptičicu, 
ptičica poletje u beskrajno carstvo slobode. 

I tako nastade prva pjesma. 


Drugi put susrete djevojče pjesnika, 

i zamoli: 

- Pjesniče, napišite za mene još jednu pjesmu?! 
Pjesnik podiže iz prašine zgažen cvijet, 
pomirisa ga i pokloni djevojčetu. 

Tako nastade i druga pjesma. 


Treći put susrete djevojka pjesnika, 

pa reče: 

- Pjesniče, spjevajte za mene najljepšu pjesmu! 
Pjesnik nježno privuče djevojku, 

čvrsto joj obgrli ramena, 

pak joj spusti vreo poljubac na čelo. 

I tako nastade treća, najljepša pjesma. 


La 


SLIČICA 14. 
RODIN PROTEST 


Doleprša vjetar razvigorac, 

za gnijezdo prijateljice rode pita, 
nosi joj novine iz grada 

taze vijesti da čita. 


Saznavši za adresu njenu, 
na krov mehko aterira 

baš kad roda na klaviru 

po dirkama nježno prebira. 


S naslovne strane vijest čudna 
zaokupi prijateljicu prirode, rodu: 
kako su ljudi zagadili zrak, 
zagadili zemlju, zagadili vodu! 


Zabrinu i rastuži majku rodu 
poražavajuća vijest ova, 

pa odluči da u znak protesta 
premjesti gnijezdo s krova. 


Potom sazva skupštinu svih roda 
na kojoj odlučiše da roda svaka 

u znak protesta što dalje 

makne svoje gnijezdo od dimnjaka. 

TV 


SLIČICA 15. 
RIJECI USORI 


Kraj tebe sretan sam bio, 
plivao u tebi, u tebi ronio, 
ribu u tebi lovio; 

tebe sam, Usoro, 

bistru i čistu 

pokatkad pio. 


Bila si broš od čistoga zlata 

na grudima Pousorja; 

bila si zalenosmaragdna pruga 
na radost žitelja tvojih, 

na korist i zadovoljstvo 
Pousorjana; 

bila si sunčana strana 

mog djetinjstva. 


A danas, danas si postala 
leglo zaraze i izvor smrada; 
postala si masovna grobnica 
nedužnim ribicama; 

ruglo ljudsko si postala 

i savjest njegova. 


Oh, Usoro, plakao sam 
na obali tvojoj 

- zbog tebe 

— zbog sebe 

- zbog naše 

zagađene budućnosti! 

SLIČICA 16. 
KALOŠEVIĆ - SELO MOJE 


Selo je moje čaroban kraj, 
pun magične ljepote, 

baš kao u filmovima 

po romanima 

sestara Bronte. 


U njemu žive neki zlobni ljudi, 
ali i ljudi puni dobrote, 

baš kao u filmovima 

po romanima 

sestara Bronte. 


U njemu se smjenjuju idilične sreće, 
i dramatične ljudske golgote, 

baš kao u filmovima 

po romanima 

sestara Bronte. 


Kroz njega se valja zagađena rijeka, 
simbol ljudske gluposti i sramote 

— ali toga nema u filmovima 

po romanima 

sestara Bronte. 


- 150 - 


- 151- 


SLIČICA 17. 
ŠTA BI BILO, KAD BI BILO 


Šta bi bilo, kad bi bilo: 
kad bi snijeg lova bio? 
Život bi nam teko fino, 
svak!" bi lijepe snove snio, 
svak' bi sebi skupljo lovu, 
svak' bi htio vilu novu. 


Šta bi bilo, kad bi bilo: 
kad bi kiša bila lova? 
Život bi nam teko fino, 
svak' bi htio kola nova, 
svak' bi sebi skupljo lovu, 
svak' bi htio jahtu novu, 

i avion svoj privatni, 

i za vino servis zlatni, 

i za tenis igralište, 

i privatno šetalište, 

i hipodrom sa ergelom, 
pa i put po svijetu bijelom 
i još trista drugih čuda 
poželjela bi svaka luda. 


Al' u svemu, čini mi se, 
ima nešto što ne štima. 
Ako svako lovu ima, 

ko bi tada još radio, 

ko bi sve to sagradio? 

Pa sad sami prosudite 

- dal'je bolje, ili nije: 

da nam snijeg bude snijeg, 
da nam kiša bude kiša, 

da nam bude sve ko prije. 

SLIČICA 18. 
VELIKI DOST 


Most je neprijatelju u grlu kost, 
a prijatelju veliki, najveći dost. 
Preko njega mnogo ljudi ide 
želeći jedni druge da vide. 


Rijeke prijatelje razdvajaju, 

dok ih, srećom, mostovi spajaju. 
Zato i ti preko najbližeg mosta 
očekuj svog najmilijeg gosta. 


A u životu vrijedno uči i radi, 
budi graditelj i mostove gradi. 
Jer te preko rijeke, možda, čeka 
neizrecivo velika ljubav neka. 


SLIČICA 19. 
NEPREDVIDIVA BUDUĆNOST 


Bez glave više nije 
naša lijepa planeta 

- jer internetje moćni 
i sveprisutni mozak 
cijelog našeg svijeta. 


Ima ogromne uši 
(da sve dobro čuje), 
ima ogromne oči 
(da sve dobro vidi); 
nikoga se ne boji 

i ničega se ne stidi. 


Na planeti Zemlji 
povezuje sve ljude, 
čineći da plava planeta 
velika porodica bude. 


Prepreka mu uopće nisu 
daljina, planine ni voda; 
neslućena je mogućnost 
i svijetla — ali nepredvidiva 
= budućnost ljudskog roda. 

SLIČICA 20. 
TAJNA VEZA 


Na nebu zvijezda 
stajalica, 

na Zemlji pjesnik 
lutalica. 

Zvijezda svijetli 

u vasioni, M 
pjesnika vječita 
sumnja goni. 
Razgone mrak 

i vještice: 

na nebu zvijezde 
sijalice, 

na Zemlji pjesnici 
sanjalice. 

Pa što ne reći, 
ovo je prilika 

- postoji neka 
tajna veza 
između zvijezda 

i pjesnika. 

POGOVOR 


Sličice iza sklopljenih očiju 


Želite li se vratiti za trenutak u djetinjstvo? 
Ako želite, prvo što ćete učiniti je sklopiti 
oči i čekati da u svijesti iskoče sličice, mali 
bljeskovi sjećanja iz vremena upoznavanja 
svijeta. Sklopljenih očiju, listat ćete šarenu 
slikovnicu života satkanu od trenutaka koji 
su ostavili najveći pečat na vas. Upravo je to 
učinio i Šahdo Bošnjak u ovoj zbirci pjesama, 
nazivajući svaku pjesmu sličicom koju je 
TAMARA ČAPELJ naslikao riječima. I bez obzira na to jesu li ove 

pjesnikinja = pjesme sličice iz vremena njegovog odrastanja 
ili je u njima sadržano znanje prosvjetnog radnika i pedagoga koji 
je život posvetio radu s djecom, njihova vrijednost je upravo u 
tom slikanju dječije stvarnosti stihovima — ili književnoteorijski 
rečeno -— u pjesničkim slikama svijeta viđenih očima djeteta. 

U ovim pjesmama otkriva se upravo taj dječiji svijet, a 
pjesnik nas stihovima podsjeća na ono što je djeci važno: roditelje 
i obitelj, bližu društvenu okolinu koja utječe na formiranje 
stavova, omiljena mjesta za igru i značaj same igre kao pripreme 
za život, vršnjake s kojima dijete provodi slobodno vrijeme, školu 
kao najveću djetetovu obavezu, uzore i junake s kojima se dijete 
poistovjećuje — a što također bitno utječe na formiranje njegove 
ličnosti, samim time i važnost umjetnosti, posebno književnosti, 
za širenje vidika i usvajanje vrijednosnih sudova, prva iskustva i 
susrete s nečim novim za dijete kao što je prvi odlazak u kino, način 
na koji dijete uči razlučiti dobro i zlo te upoznaje svijet, zavičaj i 
društvene norme koje dijete usvaja, ali i ljubav i prijateljstvo kao 
vječne kategorije. Pritom se izdvajaju dva načina na koji pjesnik 
ponire u dubinu djetetova svijeta: prvi je u pjesmama o svojem 
djetinjstvu i iskustvima u odrastanju, a drugi je kada iz pjesnika 
progovara pedagog te pjesme postaju male stihovane priče s 
univerzalnom porukom. 

Naravno, pjesme o vlastitom djetinjstvu i odrastanju izlaze 
izvan okvira prvog ciklusa nazvanog ,,Sličice iz mog djetinjstva" u 
kojem je pjesnik progovorio o svemu onome što je ostavilo trajni 
pečat na njegovoj duši. Iskustvene pjesme pronaći ćemo i u ostala 
četiri ciklusa, koji su motivski podijeljeni na pjesme o djetinjstvu 
općenito, o prirodi, o životinjama te o ljubavi, prijateljstvu, 
školskim danima i čistom okolišu. U prvom ciklusu pjesnik 
progovara o odrastanju na selu i omogućava uvid u život dječaka 
okruženog prirodom, životinjama i ljudima koji od jutra do večeri 
naporno rade u potpunom skladu s prirodom. Zato pjesnik kaže 
da su glavni likovi njegovog dječijeg svijeta zapravo njegovi otacii 
majka, te poetski nastavlja: 


Sporednim likovima 

ne zna se ni broja. 

Tu su: hodža i učitelj, 

pa bosanski kralj sevdaha 
i pratizanski maršal, 

pa brazilski kralj fudbala 

i argentinski revolucionar, 
pa američki predsjednik 

i španski general, 

pa krava Dikulja i kobila Zeka 
i na kraju djed i baka moja. 


Na taj način on širi spoznajnu razinu iz bliskog okruženja na cijeli 
svijet, potičući djecu da crpe duhovnost iz svih izvora koji je nude, 
a time ih ujedno uči toleranciji. 

U ,Sličicama o djetinjstvu", koje su ujedno i drugi ciklus 
pjesama u ovoj stihozbirci, autor progovara o onome što je važno 
djeci, te imamo i humoristične pjesme o dječijim vragolijama, ali 
i vrlo nadahnute pjesme s univerzalnom porukom i razigranom 
maštom. Tako će se svi slatko nasmijati uspavanoj Selmi koja se 
nije pripremila za odgovaranje u školi ili o tome gdje djeca vole 

ostaviti svoj pečat — prvi crtež na koricama knjiga. Ali i kako ti 
poduhvati završe. Ili koliko djeci znače igra i rođendanski poklon. 
Čitajući ih, i odrasli se mogu zapitati jesu li izgubili iz vida ono što 
je važno djeci i živi li u njima još uvijek dijete. Možda je najbolji 
odgovor na ova pitanja jedna strofa iz pjesme "Djeca mira": 


Kad bi djeca na brodovima 
bila zapovjednici prvog reda, 
umjesto mina i torpeda 
prevozila bi tegle meda. 


Pjesme posvećene prirodi su poetski udžbenici iz 
poznavanja prirode, u kojima pjesnik nastoji na umjetnički način 
približiti djeci prirodu i pojave u njoj. Zato on duhovito pjeva o 
godišnjim dobima, nebeskim tijelima, biljkama iz našeg okruženja, 
prirodnim pojavama i povezanosti svih živih bića u njoj, pri čemu 
svatko ima svoju ulogu. Jer, kako pjesnik kaže, da nema trave, 
Zemlja bi bila ogromna, ružna, ćelava glava, a da nema cvijeća, 
svijet ne bi bio tako šareno i lijepo mjesto, ujedno poručujući da 
je i vjetar itekako važan u prirodi i ima svoja ,zaduženja". 

Posebno su djeci bliske pjesme o životinjama, u kojima im 
autor približava životinje, njihov način života i važnost za čovjeka. 
Ove pjesme obiluju onomatopejama i alegorijama, te su posebno 
važne na obraznovnoj razini. Pjesnik je na djeci prijemčiv način 
približio mačka, šišmiše, leptire, vjevericu, fazana, cvrčka, zeca, 
lastavicu, glistu, stonogu, pače, ali i poskoka. Pišući o životinjama, 
pjesnik poučava djecu o tome kako da postupaju prema njima i 
da ih se bezrazložno ne boje, ali i da male životinje imaju veoma 
važnu ulogu u prirodi, pa i za čovjeka. Također, piše o životinjama 
koje djeca mogu vidjeti u svojem zavičaju, te tako širi njihova 
znanja o prirodnim bogatstvima naše zemlje. Pojedine pjesme, 
poput one o neposlušnom pačetu, zapravo su male alegorije koje 
govore djeci o životu. Posebno su zanimljive pjesme posvećene 
đačkim ljubavima, prijateljstvima i čistom okolišu. Njima pjesnik 

poručuje da svaki čovjek, bio on mali ili odrastao, ima dovoljno 
mjesta za ljubav u srcu i da ga to čini uzvišenim, ali i da je ljubav 
sastavni dio života: 


Ljubav ima nevjerovatno čudesnu moć: 
da miri najljuće neprijatelje, 

da ispunjava najskrivenije želje, 

da velikodušno prašta učinjeno zlo. 
Recite mi: ko još na svijetu može to? 


Naročito snažnu odgojnu poruku imaju pjesme o čistom 
okolišu. Pjesnik svojim stihovima kazuje djeci da je priroda 
zapravo čovjekov prostor za život u kojem se osjeća najslobodnije. 
Stoga je očuvanje okoliša presudno za život ljudi. Čovjek koji 
osjeća prirodu i živi u potpunoj harmoniji s njom može očuvati 
zrdravim svoje tijelo i duh. 

Recimo i nekoliko riječi o jeziku kojim je napisana ova 
zbirkapjesama. Onje živ,razumljivi prilagođen djeci, s elementima 
lokalnog govora koji obogaćuju književni bosanski jezik. Poezija 
Šahde Bošnjaka obiluje stilskim figurama (alegorije, metafore, 
usporedbe, asonance, aliteracije, onomatopeje itd.), rimom, 
jasnim pjesničkim slikama koje počivaju na pojmovima bliskim 
djeci i maštovitim konotacijama pa djeca mogu crpiti iz njih 
poruke o ljubavi, razumijevanju, marljivosti, dobroti, poštovanju, 
ljepoti i važnosti zavičaja i prirode koja nas okružuje. Zanimljive 
su i kratke priče ili bolje reći - pjesme u prozi, koje pronalazimo 
unutar prvog ciklusa. U njima pjesnik živopisno opisuje kako 
dijete stječe nova iskustva koja ostaju u njemu urezana za čitav 
život. 

S obzirom na biranu motivsku potku i maštovitu osnovu 
ovih pjesama, ali i njihovu lirsku univerzalnost, smatram da će 
ova knjiga naći posebno mjesto u srcima malih čitatelja. 

BIOGRAFIJA 


Šahdo Bošnjak rođen je 6. maja 1955. godine u Kaloševiću, 
u koji će smještati radnje mnogih svojih priča i romana, jer je u tim 
pitoresknim predjelima i sam odrastao, i dobro je poznavao svaku 
stopu ne samo rodnog sela veći šireg zavičaja. U njegovom zavičaju 
je i jedna raspričana starica, koja od iskona kazuje svoje nikad 
sasvim dovršene priče. Ta starica se zove Usora, a pored te lijepe, 
pitome rječice pisac je provodio, kako sam kaže, najljepše dane 
svog života, svoje siromašno, "bosonogo i golotrbo", djetinjstvo. Tu 
je čuvao stoku, igrao se s ostalom dječurlijom raznih igara, koje 
su tada bile uobičajene, slušao razne priče od mudrih staraca, s 
kojima je napasao stoku, i naročito mnogo čitao, i to sve što bi mu 
dolazilo do ruku, jer I nije bio u prilici da bira; čitao je knjige iz 
skromne školske biblioteke, posuđene knjige od rođaka i prijatelja, 
kao i listove istrgnute iz novina i časopisa koje bi ljudi ostavljali 

uz poljske živice. Selo Kalošević se nalazi u općini Tešanj, koja 
je dobila ime po starom, lijepom gradu Tešnju, koji krasi drevna 
tvrđava, ponos grada, kao i uske, stare uličice, stare građevine iz 
bosanske muslimanske arhitekture, a poznat je i po mnogo čemu 
drugom. - 

Šahdo je rođen u siromašnoj porodici. Roditelji su ga 
školovali do završetka četverogodišnje osnovne škole. Dalje nisu 
mogli, a nisu ni htjeli. Krijući od oca, završio je u Jelahu za dvije 
godine još četiri razreda večernje osnovne škole, i tako sa školom 
dostigao svoje vršnjake. No, kada se upisao u Mašinsku tehničku 
školu u Doboju, otac ga natjerao da se ispiše. Sačekao je narednu 
godinu pa se krišom od oca upisao u Gimnaziju u Tesliću. A kad je 
otac za to saznao, opet ga je natjerao da se ispiše. Sa sedamnaest 
godina, bukvalno je pobjegao od oca, zaposlivši se u "Željezničko 
građevinsko preduzeće" iz Sarajeva na gradnji Magistralnog puta 
Jajce -— Bihać, s gradilištem u Mrkonjić Gradu. Tu je mogao samo 
da položi "B" kategoriju, a ubrzo u Banovićima i ispit za kv vozača 
motornih vozila. Zatim je pozvan u JNA, u Kraljevo, gdje je vojni rok 
odslužio kao vozač instruktor. Poslije vojne obaveze upisuje se u 
Zagrebu u Saobraćajnu tehničku školu, koju završava u redovnom 
četvorogodišnjem roku. Dok je vanredno pohađao srednju školu, 
radio je: kao fizički radnik, čistač radioničkog kruga, ložač peći za 
parno grijanje, noćni čuvar skladišta, pomoćnik u kuhinji, armirač, 
vozač cestovnih vozila, rukovalac građevinskih mašina... 

Pošto je završio srednju školu u Zagrebu, i nigdje, gdje bi 
upitao, nije mogao dobiti posao saobraćajnog tehničara, a nije 
imao dovoljno novčanih sredstava da se upiše na četverogodišnji 
studij, ali je nešto novca uštedio radeći, te dobivši studentski 
kredit, upisuje se na dvogodišnji redovan studij na Pedagoškoj 
akademiji u Tuzli, Odsjek za srpsko-hrvatski jezik i jugoslavenske 
književnosti. Studij je završio u redovnom roku, kao odličan 
student, jedini iz svoje generacije, i dobitnik je Zlatne značke 
Univerziteta u Tuzli. Djetinjstvo u Poljima pored Usore i studij u 
Tuzli smatra najljepšim periodima u svom životu. 

Kako iz materijalnih razloga nije mogao da nastavi studij, 
zaposlio se kao nastavnik srpsko-hrvatskog jezika i književnosti 

u OŠ "Huso Hodžić" u Tešnju. Odatle je otišao u Osnovnu školu u 
Planjama, a iz Planja prešao u rodni Kalošević u OŠ "Abdulvehab 
Ilhamija", te od 1. 9. 2017. god. u penziju. 

Cijeli ratni period proveo je, naizmjenično, kao borac u rovu 
i kao nastavnik bosanskog jezika u dvije škole, za dvije nastavničke 
norme časova. I, kako kaže, to mu je bio najteži, najmučniji period 
u životu. 

Dosad je objavio zbirku dječije poezije Cvrčanka, roman za 
djecu i omladinu Sin Polja i, nedavno, ratni roman Snovi šehida 
Ibrahima. Ima pripremljene za izdavanje sljedeće knjige: roman 
za odrasle Mokropoljske magle (u štampi), roman za odrasle San 
Noćnog Leptira, roman za odrasle Noćni Leptir u Državi Zemlji (u 
štampi), zbirku pripovijedaka za odrasle Čovjek sa dva srca, zbirku 
kratkih šaljivih priča (anegdota) Tešanjske koke i druge priče, 
zbirku poezije za odrasle Život je knjiga, zbirku poezije za djecu 
Kad bi djeca imala planet (u štampi u Planjax-u) i još ponešto. 

